05.10.2015. / 17:15\nŠAMAC, Radovi na uređenju carinskog terminala u Šamcu u vrijednosti 100.000 KM trebali bi početi narednih dana, a najkasnije do kraja oktobra, izjavio je direktor preduzeća “Slobodna zona” iz Šamca Živan Kojić.\n“Sve to će doprinijeti boljem funkcionisanju terminala. Skladište će raditi u obimu u kojem je bio u funkciji prije poplava 2014. godine. Do sada smo uložili 40.000 KM, ogradili terminal i skladišta za oduzeta vozila”, rekao je Kojić.\n“Imamo 30 špediterskih službi koje su oštećene prilikom poplava, kojima smo pomogli sanaciju. Udruženje `Nerda` iz Tuzle najavilo je da će pomoći u ovom projektu i oko sanacije nekih špedicija”, kaže Kojić.\nKojić podsjeća da sve špediterske službe rade normalno u zgradi u kojoj je i preduzeće “Slobodna zona”.\nNosioci projekta su opština Šamac preduzeće “Slobodna zona”, carinski terminal i opština Šamac–Domaljevac. Srna\nTagovi: carinski terminalradovisamaczivan kojic


Genjac: U BiH se sporo donose odluke jer sistem ne funkcioniše - Klix.ba\nGenjac: U BiH se sporo donose odluke jer sistem ne funkcioniše\n21.5.2015. u 13:01\nMinistar vanjskih poslova Bosne i Hercegovine i predsjedavajući Komiteta ministara Vijeća Evrope Igor Crnadak te generalni sekretar Vijeća Evrope Thorbjorn Jagland danas će u Sarajevu predstaviti Akcioni plan Vijeća Evrope za BiH 2015.-2017.\nCrnadak će pored Akcionog plana fokus staviti i na šestomjesečno predsjedavanje BiH Komitetom ministara Vijeća Evrope koje je BiH preuzela 19. maja 2015. godine od Kraljevine Belgije.\nAkcioni plan Vijeća Evrope predstavlja strateški i sektorski programski instrument za inkluzivan i koherentan pristup saradnji Vijeće Evrope i BiH.\nCilj Akcionog plana je pružanje podrške BiH u smislu ispunjavanja preostalih postprijemnih zakonskih i konkretnih obaveza kao države članice Vijeća Evrope. Također, cilj je i usklađivanje zakona, institucija i prakse BiH sa evropskim standardima u oblasti ljudskih prava, vladavine prava i demokratije.\nDelegat u Domu naroda Parlamentarne skupštine BiH Halid Genjac kazao je da ispunjavanje obaveze podrazumijeva normativno, institucionalno i praktično prilagođavanje, te da će ovaj akcioni plan predstavljati sintezu obaveza BiH i onog što je novo u praksi institucija EU.\nOn smatra da je na osnovu godišnjih izvještaja ljudskih prava u BiH jasno zašto je naša država nisko rangirana među članicama EU u pogledu poštivanja ljudskih prava.\n"Dodatni problem je ustavno-pravni sistem BiH, odnosno podijeljenost po etničkom konceptu jer onda se nepoštivanje ljudskih prava multiplicira gdje god ste manjinski narod, iako mi imamo obavezujuću konstitutivnost naroda i poštivanje konvencije o ljudskim pravima“, kazao je Genjac.\nOn smatra da je predsjedavanje Komitetom ministara Vijeća Evrope za države koje imaju unutrašnje potencijale da to iskoriste izuzetno afirmirajuća prilika u smislu nametanja svojih stavova u pogledu rješavanja određenih pitanja u regionu i šire, ali i da se država pozicionira kao važan subjekt međunarodnih odnosa.\nOn smatra da BiH neće moći iskoristiti sve prilike koje se nude predsjedavanjem zbog unutrašnjeg sistema koji sporo funkcioniše i institucija koje nisu funkcionalne.\n"U BiH se sporo donose odluke jer sistem ne funkcioniše, institucije nisu funkcionalne i za pola godine predsjedavanja nećemo moći iskoristiti sve kapacitete“, rekao je Genjac.\nDodaje da BiH mora učiniti sve da iskoristi prilike kao što su činjenica da i Srbija predsjedava OSCE-om, da je iz Brisela promovisan novi pristup BiH, te da ubrzo stupa na snagu Sporazum o stabilizaciji i pridruživanju.\n"Posebno ističem da će biti vrlo važno da se razgovorima i kreiranjem zajedničke agende između suverenih država BiH i Srbije nametnu i neka pitanja koja se tiču regionalne sigurnosti i stabilnosti, za šta postoje interesi i Srbije i BiH. Izuzetno je važno da BiH i Srbija nametnu rješavanje određenih pitanja u ove dvije instutucije koje bi vodile saradnji i uvažavanju u regionu“, zaključio je Genjac.\nVijeće Evrope Halid Genjac\nAkcija MUP-a RS: Policajci i dileri šest mjeseci švercovali drogu i oružje\n21.05.2015. u 13:13


Bečki ekonomski forum je osnovan 2004. godine sa ciljem popularizacije i promocije investicionih mogućnosti i privredne saradnje između zemalja i teritorija koje se nalaze u regionu od Jadranskog do Crnog mora sa sedištem u Beču.\nČlanovi osnivači Bečkog ekonomskog foruma su, pored amb. dr Elene Kirtcheve, neke od najrespektabilnijih kompanija i preduzetnika u Austriji. Komitet pokrovitelja Bečkog ekonomskog foruma čine premijeri iz svih država regiona, uključujući i austrijsku saveznu kancelarku. Pored toga, ambasadori zemalja Zapadnog Balkana učestvuju u radu Bečkog ekonomskog foruma kao počasni članovi Odbora ambasadora.\nBečki ekonomski forum organizuje više konferencija tokom godine kako bi promovisao svoje ciljeve. Godišnji Bečki ekonomski forum - Bečki dijalog o budućnosti održava se svakog novembra u Beču. Konferencije u inostranstvu se organizuju u okviru zemalja članica i održavaju se pod pokroviteljstvom premijera odgovarajuće zemlje.


Ministar pravde u Vladi Republike Srbije, Nela Kuburović, razgovarala je sa novim direktorom Unicefa u Srbiji, Ređinom De Dominićis, o dosadašnjoj uspešnoj, ali i budućoj saradnji te organizacije i resornog ministarstva.\nKuburović je tom prilikom, govoreći o radu Ministarstva i aktivnostima koje sprovodi na zaštiti prava deteta, podsetila na to da je Vlada usvojila Nacrt zakon o besplatnoj pravnoj pomoći kojim će biti unapređen pristup pravdi za veliki broj građana.\nOna je direktoru Unicefa prenela da će pravo na besplatnu pravnu pomoć posebno imati i deca u svim postupcima u kojima se odlučuje o ostvarivanju njihovih prava.\nKuburović je ukazala na to da je ostavljeno dovoljno vremena da se sve nadležne institucije pripreme za primenu novog zakona, i izrazila uverenje da će Ministarstvo i Kancelarija Unicefa u Srbiji nastaviti saradnju i u ovoj oblasti.\nTakođe, ona je podsetila na to da je u toku izrada novog zakona o maloletnim učiniocima krivičnih dela, koji ima za cilj dodatno unapređenje položaja i prava deteta, napomenuvši da Ministarstvo radi i na izradi Strategije za podršku žrtvama, oštećenima i svedocima.\nDominićis je izrazila zadovoljstvo i zahvalnost Ministarstvu pravde zbog toga što kontinuirano radi na zaštiti ljudskih prava, a posebno prava deteta.\nOna je pohvalila napore koje Ministarstvo ulaže u unapređenje pravosuđa po meri deteta, i posebno ukazala na veliki uspeh u primeni alternativnih sankcija, vaspitnih naloga i mera u cilju jačanja odgovornosti maloletnih učinilaca i njihove resocijalizacije u društvo.\nSagovornice su konstatovale da postoji mnogo oblasti u kojima Unicef i Ministarstvo mogu da sarađuju, i istakle uverenje da će saradnja i u budućem periodu biti uspešna.


Dan pre debate, šanse Klintonovoj i Trampu izjednačene - Sputnjik Srbija\n22:05 25.09.2016 Preuzmite kraći link\nDan pre održavanja prve predsedničke debate kandidata demokrata Hilari Klinton i republikanca Donalda Trampa, rezultati istraživanja su pokazali da su njihove šanse za pobedu na američkim predsedničkim izborima izjednačene.\nOčekuje se da će sutrašnji televizijski prenos debate između Klintonove i Trampa, koji će se održati na Hofstra univerzitetu u Njujorku, pratiti 90 miliona gledalaca.\nPoslednja u nizu provokacija je izjava Donalda Trampa da će pozvati Dženifer Flauver, nekadašnju ljubavnicu Bila Klintona, da iz prvih redova prati debatu, prenosi AFP.\nMenadžerka Trampove kampanje, Kelijan Konvej, izjavila je da je ova izjava trebalo da pokaže da njujorški milijarder „ima načina da uđe u glavu Hilari Klinton“, ali je za Si-En-En ipak dodala da ne planiraju da pozovu Flauversovu da prisustvuje debati.\nMenadžer kampanje Klintonove Robi Mok je uzvratio: „To upozorenje pre početka debate govori o Trampovom nedostatku kondicije, o njegovim nasilničkim taktikama koje ga čine nepodobnim za predsednika“, rekao je Mok.\nTV debata, predsednički izbori u SAD, Donald Tramp, Hilari Klinton, Njujork, SAD


Kako su mediji izveštavali o „Paradi ponosa“ « Krize – Izveštavanje u kriznim situacijama :: Filozofski fakultet, Novi Sad\n« Vulkanske erupcije – Mount Merapi (Indonezija)\nTragedija najveće nuklearne podmornice »\nMedijima je bilo teško da odluče koji će segment dešavanja da prate – da li samo Paradu ili samo nerede, koji su se rojili oko mirne povorke pokušavajući da se probiju do nje, ili i jednu i drugu stranu.\nOrganizatori „Paradu ponosa“ vide kao inkluzivan događaj i kažu da ona nije cilj, već sredstvo kojim bi se društvu skrenula pažnja na probleme sa kojima se svakodnevno susreću lezbejske, gej, biseksualne i transrodne (LGBT) osobe. Protivnici, međutim, smatraju da je Parada samo još jedan politički test, „politička igra“ i neprimeren uslov za ulazak Srbije u Evropsku uniju, kao i pokušaj da se država oslabi cepanjem porodice kao osnove društva.\nMediji u Srbiji držali su se pravila obe strane dajući mogućnost svima da ravnopravno učestvuju u medijskom prostoru, kao i da izraze svoje mišljenje.\nNovinar Marko Kostić smatra da u ovom slučaju pravilo obe strane ne znači i objektivnost i etičnost.\n“Domaći mediji, a najviše B92, nisu izveštavali samo o paradi, već i o drugoj, protestnoj strani ovog događaja. Ko je novinarima rekao da moraju to tako da rade? Savest objektivnog izveštavanja? Zapravo, svi mediji koji su izveštavali o ovom događaju, izveštavali su o obe strane događaja – o paradi i o protestima protiv parade. To se ne može zvati objektivnim izveštavanjem, već sedenjem na dve stolice”, pisao je Kostić za Peščanik.\nB92 je, zajedno sa Studiom B, imao veoma opširan blok izveštavanja posvećen pre svega uličnim neredima, a nešto manje samoj Paradi ponosa. U prvi plan se jasno stavlja „ulični gerilski rat“, kako se pominje u medijima. B92 na svom sajtu piše: „Bilans sukoba huligana i policije koja je obezbeđivala Paradu ponosa je 158 povređenih i preko 200 privedenih. Parada u Beogradu u trećem pokušaju ipak uspela”.\nKostić s pravom kritikuje “srpske demokratske medije” ako traži odgovore na pitanja “Da li je huligansko nasilje medijski zanimljivo? Da li su huligani novost?”. Ali sme li da se zanemari toliko povređenih i privedenih i izveštava samo o veseloj, šarenoj povorci izolovanoj od konteksta celog događaja?\nIstina – huligansko nasilje jeste medijski zanimljivo zbog toga što je zanimljivo za publiku i auditorijum, a ujedno su ugroženi državna i privatna imovina, kao i ljudski životi.\nPolitika je veoma detaljno izveštavala o kretanju „maskiranih tinejdžera“, o njihovoj razmeni izviđačkih informacija o punktovima policije oko parka Manjež i ostalim akcijama. Poseban tekst je posvetila „gerilskoj borbi na ulicama“ i „žurci pod staklenim zvonom“, koja je ličila na „opuštenu jesenju sedeljku“.\nIzdvojio se još jedan aspekt događaja kada su mediji počeli da spekulišu o stvarnom motivu ovih organizovanih nereda.\nBlic je pisao: “’Parada ponosa’ je ostala u senci nereda. Huligani koji su počeli da se okupljaju od ranih jutarnjih sati pokazali su da su se dugo pripremali, da su dobro organizovani i da je ‘Parada ponosa’ samo fiktivan povod za izlazak na ulicu i divljanje.” To divljanje novinarka Nataša Jovanović pišući za politički nedeljnik Pečat objašnjava drugačije.\n“Domaći poslušnički mediji doslovno su prepisali sve izjave političara, te služeći se njihovim frazama i frazeologijama ponudile istoj toj Evropi još skandalozniju sliku o nama. A da su želeli da istraže ko su ti mladi ljudi na ulicama, došli bi do frapantnih podataka”, piše Nataša Jovanović.\nOna smatra da su ti “mladi ljudi na ulicama” deca jedne namučene zemlje, bez perspektive, deca generacije koja tek treba da plaća greške sopstvene države.\nDnevni tabloidni listovi Kurir, Alo i drugi izveštavali su u svom stilu – “Defilovali gejevi”, “Klanica” i drugi tome slični naslovi. Kurir je čak sastavio posebnu hronološku priču, koja je iz minuta u minut pratila događanja u toku nereda.\nNovinske agencije su se i ovom prilikom trudile da ostanu neutralne i većinom su prenosile izjave političara i nadležnih državnih organa, kao i reakcije evropskih zvaničnika i stranih medija.\nBeta: “Ministar odbrane Srbije i potpredsednik Demokratske stranke Dragan Šutanovac izjavio je u nedelju, prilikom obilaska sedišta te stranke u Beogradu gde je izbio požar, da je više policajaca povređeno u napadu huligana na tu zgradu.”\nZapadni mediji su tog dana posvetili veliku pažnju dešavanjima u Srbiji, ističući da je održavanje Parade ponosa bilo „test spremnosti Srbije da postane moderno i otvoreno društvo i sposobnosti srpske vlade da obezbedi poštovanje ljudskih prava”.\nBritanska agencija Rojters podseća da je uprkos protivljenju “konzervativne Srpske pravoslavne crkve i drugih verskih udruženja, Srbija, koja želi da postane članica Evropske unije, prošle godine usvojila Zakon protiv diskriminacije, kako bi stvorila uslove za ukidanje viza za zemlje EU”.\nAmerička agencija Asošiejted Pres ocenila je da je “Parada ponosa” veliki test za srpske vlasti, koje su “pokrenule prozapadne reforme i, u nastojanju da Srbija postane članica Evropske unije, obećale da će štititi ljudska prava”.\nBritanski BBC i američki CNN detaljno su izveštavali o zbivanjima u glavnom gradu i preneli su u svet sliku Srbije koja se bori protiv „netolerantnih i nasilnih 1990-ih godina” sa još veoma snažnim tabuom homoseksualnosti. CNN je istakao da neredi u Srbiji nisu bili iznenađenje.\nMedijima u regionu dešavanja u Beogradu su bila glavna vest.\nPrva vest u centralnim vestima hrvatske nacionalne televizije bili su beogradski neredi uz uključenje reportera sa lica mesta. Radio televizija Crne Gore pažljivo je izvestila o svemu što se dešavalo, uz komentar “haos u Beogradu”. I mediji u Bosni prenosili su događanja sa lica mesta tokom celog dana.\nMondo je preneo da su u Beogradu tog dana povređene 144 osobe, 250 je privedeno, preko 100 zadržano. Policiju je napadalo oko šest hiljada izgrednika. MUP je naveo da su teže ili lakše povređena 124 policajca i 17 demonstranata, među kojima i jedan švajcarski državljanin, učesnik parade. MUP je saopštio i da je u neredima na više lokacija oštećeno 11 policijskih vozila i tri vatrogasna. Zapaljena je garaža Demokratske stranke u Krunskoj ulici, kamenovane su zgrade i polomljena stakla Radio-televizije Srbije i Socijalističke partije Srbije i razbijeni izlozi više lokala u gradu.\nPema podacima agencije Beta povređena je 141 osoba, a privedeno 207.\nI Mondo i Beta su informacije dobili iz istog saopštenja MUP-a.\nMaterijalna šteta se procenjuje na više od million evra.\nNa samoj paradi u parku Manjež učestvovalo je oko hiljadu ljudi, koji su prošetali bez ikakvih incidenata, a policija je posle višečasovnih sukoba uspostavila javni red i mir na ulicama Beograda.\nDan pre održavanja Parade ponosa na centralnim ulicama Beograda okupilo se više hiljada građana noseći transparent “Branimo porodicu”. Učesnici ove mirne protestne šetnje tvrdili su da ona nema direktne veze sa paradom ponosa i da im je cilj podržavanje porodičnih vrednosti. Nataša Jovanović za Pečat piše da je beogradska Politika izvestila da se tom prilikom okupilo više stotina građana, dok su ostali listovi mahom prenosili agencijsku vest da je šetalo oko dve i po hiljade ljudi, “iako je u toj šetnji učestvovalo najmanje deset, možda i punih 15 hiljada ljudi”.\nOvaj članak je postavljen 22/11/2010 u 08:49, u kategoriju Štrajkovi i građanska okupljanja. Komentare na ovaj članak možete pratiti preko RSS 2.0 feed-a. Možete dodati Vaš komentar ili trackback sa vašeg sajta.


Greške koje se mogu izbeći tokom rezervisanja smeštaja\nObjavljeno 30. jun 2020. | 0 komentara\nFoto: Benjamin Rascoe on Unsplash\nRezervisanje hotelskog smeštaja čini se kao jednostavan proces. Na internetu odaberete odgovarajuću sobu u skladu sa svojim potrebama i finansijskim mogućnostima, a zatim kliknete na „book“, odnosno „rezerviši“. Ipak, putnici zbog neiskustva često ne iskoriste mogućnost da zatraže popust ili pogodnost koja im može omogućiti bolji smeštaj, po povoljnijoj ceni. U mnogim zemljama, posebno u SAD-u, raspitivanje o dodatnim informacijama i mogućim pogodnostima je standardni deo procesa rezervisanja. Evo nekoliko najčešćih grešaka koje se mogu lako izbeći tokom procesa bukiranja sobe.\nNemate sve potrebne informacije o smeštaju\nVodeći stručnjaci travel industrije uvek naglašavaju da kada rezervišete smeštaj, nikada to ne uradite samo online. Umesto toga, iskoristite priliku i prethodno porazgovarate sa osobljem hotela. Bilo da rezervišete preko sajta hotela ili preko agencije, imate pravo da znate svaki detalj u vezi sa smeštajem koji plaćate, kao i o svim pogodnostima koje možete da očekujete u njoj. Na osnovu potpunih informacija lakše ćete doneti pravi izbor između više mogućih opcija. Zato pripremite pitanja, pozovite telefonom i saznajte sve što vas zanima pre rezervisanja. Nemojte se ustručavati da pitate da li u datom trenutku hotel ima neke promocije, popuste ili posebne sezonske pogodnosti koje možete dobiti.\nFoto: Patrick Robert Doyle on Unsplash\nNe pitate zašto je soba tako jeftina\nAko ste naišli na ponudu koja se čini predobrom da bi bila istinita, velike su šanse da je upravo to slučaj. Budite otvoreni i pitajte zašto je ponuda toliko povoljna. Pre rezervisanja postavite i konkretna pitanja: Da li postoji neka taksa koja nije iskazana o ovoj ceni? Da li dodatno naplaćujete neke usluge koje se inače podrazumevaju? U zavisnosti od zemlje u koju idete, zakoni možda ne obavezuju hotel da u cenu uključi i sve druge troškove koji vas čekaju, već za njih, ukoliko eksplicitno ne pitate, možete saznati tek na recepciji. Tada možete shvatiti da će izuzetno povoljna ponuda biti skuplja od prosečnog smeštaja iste kategorije. Takođe, pre bukiranja uvek zahtevajte da vam napismeno daju uslove otkazivanja rezervacije, odnosno da li hotel ima pravo da vam za otkazivanje naplati „penal“.\nFoto: wang xi on Unsplash\nBirate rezervaciju bez opcije povraćaja novca\nMnogi hoteli nude opciju da smeštaj platite unapred po znatno povoljnijoj ceni od standardne, ali bez mogućnosti povraćaja novca u slučaju da želite da otkažete. Hoteli koji imaju ovu praksu novac ne vraćaju ni u jednom slučaju, zato dobro razmislite da li je popust vredan rizika. Ali ako platite unapred, uvek proverite da li ste dobili mail sa potvrdom rezervacije od hotela, kako kasnije ne bi bilo nesporazuma.\nNe tražite upgrade\nHotelski menadžeri mogu da vam dodele dodatne pogodnosti ili upgrade smeštaja. Veće šanse za ovo imate ako navedete konkretan razlog – medeni mesec, godišnjicu braka ili rođendan, ali ukoliko lepo pitate, možete dobiti upgrade i u svrhu promocije hotela. Naravno, šanse su veće da se ovo desi u luksuznim hotelima i rizortima više kategorije.\nFoto: Toa Heftiba on Unsplash\nNe tražite profesionalnu pomoć\nSamostalno bukiranje smeštaja je jeftinije od angažovanja agenta koji će posao odraditi za vas. Ipak, ukoliko se ne snalazite dobro sa ovim ili nemate iskustva sa rezervisanjem smeštaja, razmislite o angažovanju profesionalaca, posebno kada su specijalizovani za konkretnu destinaciju. Agenti često imaju uspostavljene kontakte sa hotelima na destinaciji i mogu vam obezbediti dobru cenu i povoljnosti, a razmotriće i to da li vam treba hotel blizu aerodroma, u centru grada ili na pet minuta od plaže. Nekada ljudi koji nemaju iskustva pojedine stvari podrazumevaju, i zato ne smatraju da treba da pitaju. Ali ukoliko nešto niste precizirali sa hotelom, on nije u obavezi da to ispuni samo zato što vi to očekujete. Zato, ukoliko nemate iskustva, razmislite o angažovanju agenta prilikom rezervisanja smeštaja.\nSaznajte koje sadržaje gosti najviše cene u hotelu i šta je presudno za izbor dobrog hotela. Pročitajte i neke od najluđih zahteva hotelskih gostiju.\nSladjana Jorgic na Sokobanja – pedeset nijansi zelene


EYOF 2019 - Radio-televizija Unsko-sanskog kantona\nSve vijesti koje uključuju pojam: EYOF 2019\nSARAJEVO, 15.februara – Svečanom ceremonijom zatvoren je Evropski olimpijski festival mladih (EYOF), koji se proteklih dana održao u Sarajevu i Istočnom Sarajevu, prenosi Anadolu Agency (AA). Gašenjem olimpijskog plamena simbolično je završeno takmičenje na kojem je učestvovalo preko 900 mladih sportista ...\nSARAJEVO, 10.februara - Paljenje olimpijskog plamena u glavnom gradu BiH bilo je emotivno za hiljade posjetioca na stadionu, ali i one koji iz svojih domova prate svečanu ceremoniju otvorenja još jednog velikog sportskog događaja čiju organizaciju je preuzela naša zemlja. Cerić je mnoge vratila u 1984. godinu kada ...\nSARAJEVO, 10.februara - Ceremonija otvaranja počela je ulaskom Vučka na stadion, simbola Zimskih olimpijskih igara iz 1984. godine koje su održane u Sarajevu, a nastavljen je muzičko-zabanim programom. Zastavu naše države na stadion je unijela počasna jedinica Oružanih snaga BiH. Vojni orkestar Oružanih snaga BiH je intonirao ...\nSARAJEVO, 10. februara - Dva dana nakon 35. godišnjice od čuvenih Zimskih olimpijskih igara održanih u Sarajevu, glavni grad Bosne i Hercegovine ponovo je središte zimskog sporta u Evropi. Na stadionu Asim Ferhatović Hase u Sarajevu u toku je svečana ceremonija otvaranja Evropskog omladinskog olimpijskog festivala ...\nSARAJEVO, 10. februara - Ceremonija otvaranja 14. EYOF-a bit će upriličena na istom mjestu gdje je prije 35 godina počela čarolija XIV Zimskih olimpijskih igara u Sarajevu, jednog od najvažnijih događaja u istoriji Bosne i Hercegovine. Broj 14 simbolično povezuje dvije manifestacije koje su bh. prijestolnicu, u jednom trenutku, postavile ...\nZVIZDIĆ: SLOGAN “DVA GRADA, JEDAN SAN“ NAJBOLJE ODRAŽAVA DUH I SMISAO ORGANIZACIJE EYOF-A\nSARAJEVO, 09. februara – Denis Zvizdić, predsjedavajući Vijeća ministara BiH povodom održavanja Evropskog olimpijskog festivala mladih 2019. godine (EYOF) u Sarajevu i Istočnom Sarajevu rekao je da slogan “dva grada, jedan san“ najbolje odražava duh i smisao organizacije takvog događaja. Zvizdić je iskazao veliku ...\nSARAJEVO, 09. februara - Na festivalu EYOF 2019. će učestvovati više od 1.500 mladih takmičara i takmičarki iz 46 evropskih država, a Bosnu i Hercegovinu će predstavljati 21 sportista u pet disciplina: alpsko skijanje, ski trčanje, biatlon, snowboard i brzo klizanje. Najviše pažnje privlače takmičenja u alpskom skijanju ...


Ministarstvo komunikacija i prometa završilo proces odgovaranja na Upitnik | BNN\nMinistarstvo komunikacija i prometa Bosne i Hercegovine završilo je danas proces odgovaranja na Upitnik Evropske komisije, a svi odgovori na pitanja iz nadležnosti Ministarstva su uneseni u jedinstven informacioni sistem koji je izradila Direkcija za evropske integracije BiH.\nIz Ministarstva je saopćeno da su oni koordinirali pripremu na odgovore iz Upitnika EK za 12 poglavlja, odnosno oko 230 pitanja, i to poglavlja koja se tiču slobode kretanja roba, prava poslovnog nastanjivanja i sloboda pružanja usluga, slobode kretanje kapitala te informacionog društva i medija.\nOdgovarano je i na pitanja iz poglavlja koja se tiču prometne politike, socijalne politike i zapošljavanje, preduzetništva i industrijske politika, transevropske mreže, regionalne politika i koordinacije strukturnih instrumenata, okoliša i klimatskih promjena te Politički kriterij/Osnovna prava i Reforme javne uprave i Ekonomski kriterij.\nS ozbiljnošću smo pristupili odgovaranju na pitanja iz Upitnika Evropske komisije. Ove aktivnost su zahtijevale saradnju i timski rad unutar Ministarstva, ali i institucija koje su u našoj nadležnosti - kazao je ministra komunikacija i prometa Ismir Jusko.


Izložbena postavka o ljudima čiji su snovi bili jači od ograničenja - Glas Podrinja\n"Osobe koje su menjale svet" pred Šapčanima (foto: Glas Podrinja)\nDa li su vam poznata imena: Željko Vrtelj, Ćiprian Lupi, Dorina Novik, Bendžamin Žnidaršić, Ibrahim Al Huseinu Hamadtum, Marko Vilhem Signmark, Žoze Armando Sajovo, Maria Luiza, Jasiek Mela, Antonios Tsapakis, Taha Husein, da li ste čuli za orkestar "Al Noir Val Amal"? Mnogima nisu, bar ne svi, a u njihovim delima je dokaz da čovek bez ruku može da bude veliki slikar, olimpijac u stonom tenisu, osoba bez sluha može da bude u svetu muzike, da neko bez dela noge i ruke može osvojiti oba zemljina pola, u njima je dokaz da želja ne poznaje ograničenja.\nŠabac prvi od šest gradova u kojima se realizuje izložba (foto: Glas Podrinja)\nViše možete saznati u narednih sedam dana u pešačkoj zoni, delu Karađorđeve ulice, gde su pomenuti predstavljeni kroz izložbu "Osobe sa invaliditetom koje su menjale svet" koju organizuju Centar za lokalnu demokratiju, Ministarstvo za rad, zapošljavanje, boračka i socijalna pitanja Republike Srbije i Color media communications.\n-Pred sugrađanima su predstavnici iz više država čije ambasade su podržale postavku. Čast za Udruženje je što smo prvi od šest gradova gde su predstavljene osobe sa invaliditetom koje su menjale svet. Video sam ovu izložbu u Čačku prethodne godine i tu se rodila ideja da to predstavimo i u Šapcu - rekao je menadžer društvenih mreža Udruženja paraplegičara Mačvanskog okruga Aca Perić.\nBiografije kao priče o snazi želje (foto: Glas Podrinja)\nIdeja organizatora je razbijanje predrasuda o osobama sa invaliditetom kao ljudima smanjenih sposobnosti za određena postignuća, reč je o ljudima koji imaju smetnje i prepreke, ali pronalaze način da ih prevaziđu i pobede.\n-Čast mi je što sam u prilici da prisustvujem otvaranju posebne izložbe gde su dela velikih ljudi koji treba sve nas da inspirišu, kojima se svi divimo, jer su postigli nešto što se mnogima čini nemoguće. Ne volim da izgovorim reč osobe sa invaliditetom, jer su postigli što je nedostižno mnogima koji nemaju takve prepreke. Čast mi je što sam u prilici da budem ovde i podržim kompletnu ideju izložbe - rekao je Ibrahim Hamza, zamenik ambasadora Republike Egipat.\nJelena Milošević i Ibrahim Hamza (foto: Glas Podrinja)\nPredstavljeni su oni koji su rođeni sa nekim ograničenjem ili su ga stekli sticajem okolnosti, ali su svako savladali i ostvarili rezultate za divljenje, naglasila je član Gradskog veća zadužena za socijalna pitanja, rad i zapošljavanje Jelena Milošević.\n-Mi smo tu da podržimo osobe sa invaliditetom, ne danas, nego uvek. Grad Šabac vodi izuzetno odgovornu socijalnu politiku i sve usluge i prava koja osobe sa invaliditetom mogu da ostvare planirana su u budžetu i za ovu namenu su budžetska izdavanja iz godine u godinu sve veća. Sve usluge namenjene osobama sa invaliditetom su predviđene i realizovane tako da imaju održivost i kontinuitet - istakla je Milošević.\nIzložba traje do narednog petka, 10. decembra.


MOTOR blog » Volkswagen i IG Metall su uspešno zaključili ugovor o kolektivnom poslovanju za 2009/2010. Volkswagen i IG Metall su uspešno zaključili ugovor o kolektivnom poslovanju za 2009/2010. – MOTOR blog\nVolkswagen i IG Metall su uspešno zaključili ugovor o kolektivnom poslovanju za 2009/2010.\nVolkswagen i IG Metall su uspešno zaključili pregovaranja o ugovoru o kolektivnom poslovanju. Ugovor za 2009. je obuhvatao uvođenje naknada za radni učinak i zapošljavanje praktikanata zasnovano na njihovim dostignućima u toku njihove prakse. Obe strane su se složile da održe razgovore na temu obezbeđenja poslova. Sada je dogovoreno da se produži očuvanje poslovanja do kraja 2014. godine. Kompanija i predstavnici zaposlenih su potvrdili svoju posvećenost ka tome da zajedno dostignu povećanje poduktivnosti.\nDr Horst Nojman, član Upravnog odbora Volkswagen AG koji je zadužen za ljudske resurse izjavio je:”Samo uspešne kompanije mogu očuvati i stvoriti posao dugoročno. Konkurentnost je preduslov za sigurno poslovanje. Mi smo stoga napravili značajan napredak u daljem razvoju našeg sistema za plate povećanjem orijentacije ka učinku zaposlenih. “U toku godišnjih planskih razgovora rukovodstvo i predstavnici zaposlenih na svakoj lokaciji će se konsultovati kako da ispune ciljeve vezano za produktivnost. Zajedničke radne grupe će definisati korake za primenu ovih mera”.\nGlavni koji je pregovarao za Volkswagen AG, Johen Šum, je rekao: “Mora postojati balans između učinka sa jedne strane i očekivanja u pogledu sigurnog poslovanja sa druge strane. Ugovor koji je sklopljen pojačava taj balans.\nOvaj ugovor o kolektivnom poslovanju se primenjuje na 100.000 zaposlenih u Volkswagen fabrikama u Volfsburgu, Brunsviku, Hanoveru, Zalcgiteru, Emdenu i Kaselu, Volkswagen fabrike u Saksoniji u Hemnicu, Cvikauu i Drezdenu i u Volkswagen Finansijskim uslugama u Nemačkoj. Broj od 1.400 praktikanata godišnje u okviru pomenutih mesta plus naknadno zapošljavanje praktikanata zasnovano na njihovom učinku u toku obuke su takođe obezbeđeni ovim ugovorom o kolektivnom poslovanju za period do 2014. godine.\nVolkswagen i IG Metall su uspešno zaključili ugovor o kolektivnom poslovanju za 2009/2010. was last modified: February 20th, 2010 by Goran Aničić\nAudi A1 – premijum atleta iz Ingolštata


Informacije za kladioničare – 3. april 2019. - Sportske novosti\nNaslovna Fudbal Bet Info Fudbal Informacije za kladioničare – 3. april 2019.\nInformacije za kladioničare – 3. april 2019.\n20:45 FC Emmen – Ajax (Holandija – Eredivisie)\nNa čak 14 od poslednjih 16 prvenstvenih utakmica Ajaksa videli smo makar 3 pogotka, a isti predlog mogao je da se unovči i na 9 od poslednjih 10 prvenstveni utakmica Emena. Znači li to da će napadači ove dve ekipe biti raspoloženi i ove večeri?\n21:00 SPAL – Lazio (Italija – Serie A)\nNajviše 2 pogotka viđena su na 8 od poslednjih 10 prvenstvenih utakmica Lacija na strani. Večeras gostuje SPAL-u, a ako smatrate da ćemo i večeras videti najviše dva gola, možda ćete moći da naplatite kvotu u visini 1.80 na ovom meču.\n21:30 Valencia – Real Madrid (Španija – LaLiga)\nNajmanje 3 gola viđena su na 12 od poslednjih 13 utakmica između ova dva rivala, onda kada je Valensija imala ulogu domaćina. Hoćemo li nam ova dva rivala i večeras prirediti goleadu ili će biti “štedljivi” na golovima?\nPrethodni tekstGde danas „idu“ uplate – 3. april 2019.\nSledeći tekstFulam u Čempionšipu, polemiše se o budućnosti Mitrovića!


Dilan se oglasio: Prihvatam Nobelovu nagradu - Sputnjik Srbija\n08:14 29.10.2016 (osveženo 13:43 29.10.2016) Preuzmite kraći link\nBob Dilan je Švedskoj kraljevskoj akademiji nauka potvrdio da prihvata Nobelovu nagradu za književnost, prenosi „Rojters“.\nJoš uvek se ne zna da li će Bob Dilan prisustvovati ceremoniji dodele nagrada, ali je u intervjuu britanskom „Telegrafu“ rekao da će doći na svečanost ukoliko bude mogao.\nŠvedska kraljevska akademija nauka je 13. oktobra saopštila da je Dilan dobitnik ovogodišnje nagrade za književnost. Međutim, Dilan se nije oglašavao, uprkos pokušajima Akademije da ga kontaktira.\nNobelov komitet je saopštio da ne želi da vrši pritisak na američkog muzičara i pesnika i da samo od njega zavisi da li će se pojaviti na ceremoniji dodele nagrade.\nU obrazloženju Akademije se navodi da je Dilanu nagrada dodeljena „zbog stvaranja novog poetskog izraza u okviru izvanredne američke pesničke tradicije“.\n„Nadam se da će to uraditi onako kako on želi“, rekla je državnom Švedskom radiju Sara Danijus, stalni sekretar Švedske akademije, dodavši da će Akademija učiniti „sve što može“ da svečanost prilagodi njegovim željama.


Između EU i "bosnizacije": Sporazum test i za Kosovo i za Srbiju\nAnalitičari na Kosovu smatraju da se postignutim sporazumom u Briselu, Kosovo pretvara u Bosnu i Hercegovinu, odnosno, u nefunkcionalnu državu, jer se njime zemlja deli na dva entiteta. Drugi pak navode da sporazum Prištine i Beograda otvara evropsku perspektivu dvema zemljama.\nPostignut sporazum u Briselu između premijera Kosova i Srbije, u ne tako dalekom vremenu, proizvešće negativne efekte i to ne samo na Kosovu, već i u celom regionu, smatra Shpend Kursani iz kosovskog Instituta za politička istraživanja i razvoj. On je međutim i mišljenja da je Srbija mnogo više dobila od ovog dijaloga.\n„Ovim sporazumom Srbija je dobila datum za početak pristupnih pregovora za EU. Drugo, ona je pobedila i to van njene teritorije, odnosno na severu Kosova, gde se manje više ozvaničio status quo, onako kako je Srbija htela, ali ne 100 posto kako je želela, a to je da Kosovo vrati pod svoje okrilje. Međutim, svojoj zajednici je osigurala mnogo veću autonomiju, gde će njihova država imati više suvereniteta, a Kosovo mnogo manje“, kazao je Kursani za RSE.\nPrema sporazumu postignutom u Briselu, Zajednica ili Asocijacija osnovaće se po istoj osnovi kao i postojeći statut Asocijacije opština Kosova, odnosno, imaće svog predsednika, zamenika predsednika, Skupštinu, i Savet.\nU skladu sa nadležnostima iz Evropske povelje o lokalnoj samoupravi i zakonima Kosova, opštine mogu da sarađuju radi ostvarivanja svojih ovlašćenja kroz Asocijaciju, i imaće potpun nadzor nad ekonomskim razvojem, obrazovanjem, zdravstvom, te urbanom i ruralnom planiranju.\nŠto se policije tiče, postojaće jedna policija koja će biti integrisana unutar okvira Policije Kosova, od koje će se i plaćati.\nRegionalni komandant policije za četiri opštine, severna Mitrovica, Zvečan, Zubin Potok i Leposavić, biće iz srpske zajednice. Njega će imenovati kosovsko Ministarstvo unutrašnjih poslova, a na predlog četiri načelnika iz opština na severu, u ime asocijacije.\nPravosudne vlasti će takođe funkcionisati u sklopu zakonskog okvira Kosova, a Apelacioni sud u Prištini uspostaviće panel u kome će većina sudija biti kosovski Srbi, koji će se baviti svim opštinama sa srpskom većinom na Kosovu. Deo tog Apelacionog suda, sastavljen od administrativnog osoblja i sudije, biće trajno u severnoj Mitrovici.\nNavodi se i da će OEBS misija olakšati organizaciju opštinskih izbora na severu ove godine, u skladu sa zakonima Kosova i međunarodnim standardima.\nDogovoreno je i da dve strane ne blokiraju jedna drugu na njihovom putu evropskih integracija.\nPrimena najveći izazov\nAnalitičar Ismail Hasani smatra da se ne može govoriti o tome ko je izašao kao pobednik iz ovog procesa, s obzirom da postignuti sporazum podrazumeva evropsku perspektivu za obe zemlje.\nKosovski Srbi u Mitrovici\n„Obe zemlje teže ka evropskim integracijama. One su, međutim, u različitim fazama procesa integracija u EU i u ostalim međunarodnim strukturama. Kosovo mnogo zaostaje u odnosu na Srbiju, međutim, ovo u čemu posreduje baronesa Ashton je dobra mogućnost koja se pruža dvema državama kao test za to koliko su spremne za evropske integracije“, naglasio je Hasani.\nKursani međutim ističe da je Kosovo mnogo toga izgubilo sporazumom od 19. aprila.\n„Ovaj sporazum rizikuje unutrašnju funkcionalnost Kosova, deli zemlju na dva entiteta, srpski i albanski, manje više Kosovo postaje kao Bosna. Kosovo će kasnije imati problema s ovim“, kazao je Kursani.\nPostizanje sporazuma se smatra samo početkom, a najveći izazov će predstavljati njegova primena.\nAnalitičar Hasani ističe važnost da ga obe strane moraju poštovati.\n„Najvažnije iz ovog sporazuma jeste da se u što bližoj budućnosti stvori mogućnost za njegovu implementaciju. Međutim, dosadašnje iskustvo je pokazalo da sa srpskom stranom nije lako da dođe do primene nečeg oko čega su se dve strane dogovorile“, naveo je on.\nSrbi sa severa u inače poručili da ne prihvataju briselski sporazum, i aklamacijom su odbacili sve njegove tačke.\nOni su zatražili da se građani Srbije na referendumu izjasne o sporazumu, te su i poručili da je vreme za osnivanje "Skupštine autonomne Pokrajine Kosova i Metohije“.


Konferencija: "Ljudska prava u Crnoj Gori"\n“Neophodno je ojačati mehanizme zaštite ljudskih prava u Crnoj Gori: sprovesti dalju reformu crnogorskog pravosuđa, dalje jačati poziciju suda u odnosu na druge državne organe, obezbijediti nespristrasnost državnog tužilaštva u iniciranju tužbi protiv lica koja krše osnovna ljudska prava, te ojačati kapacitete Uprave policije, jedna je od ključnih poruka konferencije “Ljudska prava u Crnoj Gori”, koju su organizovali Centar za demokratiju i ljudska prava (CEDEM) i AIRE Centar iz Londona.\nKonferencija predstavlja završnu aktivnost projekta ’’Aktivni monitoring ljudskih prava Crne Gore’’ koji finansira Evropska unija, posredstvom Delegacije Evropske unije u Crnoj Gori, a realizuje NVO Centar za demokratiju i ljudska prava (CEDEM) u partnerstvu sa AIRE Centrom iz Londona. Projekat je trajao od 1. februara 2011. do 1. avgusta 2012. godine.\nNa konferenciji je predstavljen Finalni izvještaj o ljudskim pravima koji je obuhvatio monitoring 12 osnovnih ljudskih prava, kroz praćenje više desetina pojedinačnih slučajeva. Izvještaj „Ljudska prava u Crnoj Gori 2011/2012“ predstavlja rezultat rada monitora ljudskih prava, ali i saradnje između projektnog tima i predstavnika pravosuđa i državnih institucija. Mr Siniša Bjeković, pravni expert je predstavio izvještaj, dok su Marijana Laković, zamjenica Ombudsmana, Blanka Radošević-Marović, pomoćnica ministra pravde i ljudskih prava i Zoran Pažin, zastupnik Crne Gore pred Evropskim sudom za ljudska prava, analizirali mehanizme zaštite ljudskih prava u Crnoj Gori i glavne izazove sa kojima se Crna Gora suočava u ovoj oblasti.\nKonferenciji su prisustvovali predstavnici diplomatskih misija u Crnoj Gori, predstavnici pravosuđa i javne uprave, međunarodnih organizacija i civilnog sektora.


Ćorić: Dobro osećam i nemam nikakvih simptoma - ATA Stars\nĆorić: Dobro osećam i nemam nikakvih simptoma\nHome/cVesti - sportovi/Tenis/Ćorić: Dobro osećam i nemam nikakvih simptoma\nHrvatski teniser Borna Ćorić rekao je danas da još ne pokazuje nikakve simptome korona virusa nakon što je testiran pozitivno na humanitarnom turniru Adrija Tur u Zadru.\nProšla su četiri dana otkako je Ćorić bio pozitivan i za sada nema nikakvih simptoma.\n„Prošlo je nekoliko dana otkako sam bio pozitivan na kovid-19. Izuzetno sam zahvalan što se i dalje dobro osećam i nemam nikakvih simptoma. Hvala vam puno na svim porukama ljubavi i podrške koje sam dobio dok sam u izolaciji. Daću sve kako bi ostao u formi“, poručio je 33. teniser sveta na tviteru, prenosi Hina.\nPovezana vest: Jelena jutros pozirala pred sedmom silom\nAdrija Tur, čiji je inicijator i glavni organizator najbolji svetski teniser Novak Djoković, prekinut je u nedelju, uoči finalnog meča nakon što je Bugarin Grigor Dimitrov objavio da je pozitivan na novi virus.\nNakon toga su testirani svi igrači i osobe koje su dolazile u kontakt sa zaraženim bugarskim teniserom, a epilog je da su na kovid-19 pozitivni Novak Djoković i njegova supruga Jelena, Borna Ćorić, Viktor Troicki, Djokovićev kondicioni trener Marko Paniki, trener bugarskog tenisera Kristijan Groh, kao i novinarka sportske redakcije HTV-a Mirna Zidarić.\nPovezana vest: DAVIS CUP 2011, Obradović: Novak jedva čeka da zaigra za Srbiju\nBy ATA Stars Redakcija|2020-06-25T20:16:48+01:00jun 25th, 2020|Tenis|0 Comments\nĐoković započeo 309. nedelju na vrhu, rekord pada 8. marta\nMediji: „Kraj Australije“,“Nemilosrdni i nepobedivi Đoković“\nĐoković: Hvala ti Rod Lejver Areno, volim te sve više\nĐoković protiv Medvedeva za deveti trofej u Melburnu


Kasumović: Resori podijeljeni, ostaje provjera potpisa podrške SBB-a – Fokus.ba\nSavez za bolju budućnost (SBB) je tokom pregovora u petak obznanio da napušta koaliciju od sedam stranaka i proces formiranja nove vlasti u tom kantonu\nSavez za bolju budućnost (SBB) je tokom pregovora u petak obznanio da napušta koaliciju od sedam stranaka i proces formiranja nove vlasti u tom kantonu, ali je predsjedavajući Sarajlić koji je član te stranke, danas bio na sastanku.\n-Ministarstva su raspoređena, ali ostaje još jednom da provjerimo da li potpisi zastupnika SBB-a i dalje važe, nakon što su napustili koaliciju. Ako važe, mi bismo 31. januara trebali imati sjednicu Skupštine, na kojoj će biti imenovana Vlada – kazao je zenički gradonačelnik Fuad Kasumović, koji je pregovara u ime Nezavisnog bloka te je i prvi napustio sastanak koji je u toku.\nKasumović dodaje kako je Nezavisni blok dobio ministarstva finansija, zdravstva te poljoprivrede, bloku stranaka oko A-SDA, u kojem su još i Stranka za BiH te nezavisni zastupnici, pripali su MUP i ministarstvo prometa i komunikacija, dok će BH blok (SDP i DF i Naša stranka) dobiti resore obrazovanja, privrede, boračka pitanja, pravde i socijane skrbi.\nKasumović je kazao da se proces otegao te da će, ako ne formiraju vlast u ovom sastavu, Nezavisni blok ići u opoziciju.\nNa pregovorima danas ponovo nije bilo predstavnika Stranke za BiH, koja kao ni Naša stranka, po koalicionom sporazumu ne bi ni trebala imati ministre u kantonalnoj vladi.


Iz zatvora oslobođeno skoro 200 "tvrdokornih" talibanskih zatvorenika – Fokus.ba\nOslobođeni su iz grupe od 400 "tvrdokornih" talibanskih zatvorenika, čija je sudbina dovela do blokade mirovnih pregovora između vlade i pobunjeničke grupe na okončanju skoro dvodecenijskog rata u Afganistanu\nAfganistanska vlada oslobodila je skoro 200 talibanskih zatvorenika kako bi pokrenula dugo odgađane mirovne pregovore, saopćili su visoki afganistanski zvaničnici u srijedu.\nOslobođeni su iz grupe od 400 “tvrdokornih” talibanskih zatvorenika, čija je sudbina dovela do blokade mirovnih pregovora između vlade i pobunjeničke grupe na okončanju skoro dvodecenijskog rata u Afganistanu.\nOva grupa zatvorenika oslobođena je iz glavnog zatvora u prijestonici Kabulu u ponedjeljak navečer i u utorak, istog dana kada su šestorica pripadnika afganistanskih specijalnih snaga oslobođena iz talibanskog zatočeništva, saopćili su zvaničnici.\n– Moramo dovršiti razmjenu zatvorenika kako bismo započeli mirovni proces što je ranije moguće – izjavio je visoki vladin zvaničnik.\nIzvor blizak procesu kazao je da bi se razmjena zatvorenika mogla okončati do kraja dana.\nDanašnjih 400 ostatak je grupe od 5.000 talibanskih zatvorenika koji trebaju biti oslobođeni iz afganistanskih zatvora u okviru sporazuma iz februara između Sjedinjenih Američkih Država i talibana koji omogućuje povlačenje američkih vojnika. Oslobađanje je uslov za pokretanje razgovora između vlade i pobunjeničke grupe.\nAfganistanska vlada nije bila voljna da oslobodi bilo kojeg od 400 zatvorenika za koje tvrdi da su umješani u neke od najtežih zločina, uključujući i velike napade kao što je onaj kamionom bombom 2017. godine u blizini njemačke ambasade u Kabulu, dok talibani nisu prvo oslobodili 24 pripadnika afganistanskih specijalnih snaga i pilota, prenosi Reuters.\nŠef Pentagona: Do kraja novembra broj naših vojnika u Afganistanu bit će manji od 5.000


Prvo mesto za hor "Bella musica" na Međunarodnom festivalu u Pragu\nAutor : eBelaCrkva Okt 03, 2017\nNa 11.Međnarodnom festivalu održanom u Pragu za „Krajane“ čehe iz dijaspore učestvovala su češka udruženja od Rusije do balkanskih zemalja. Srbiju su predstavljali Češka beseda Kruščica, Češka beseda Bela Crkva i gradski hor „Bella musica“ koji je osvojio prvo mesto.\nMeđunarodni krajanski festival održava se sa ciljem da se česi iz celog sveta okupe, druže i domaćinima pokažu na koji način i u kojoj meri čvaju tradiciju i kulturu čeha. Koliko češka Republika o tome vodi računa, najbolje pokazuje činjenica da šalju učitelje češkog jezika u 17 zemalja. Jedan od njih radi u Beloj Crkvi, opštini u kojoj živi najviše čeha na prostoru Srbije.\nDa postoji ogromna želja da se poseti matica, govori i podatak da je učešće na festivalu omogućeno preko projekata.\nNakon nastupa koji su trajali dva dana, na kraju festivala svi učesnici su spontano otpevali „Ta naša češka pesma“, kompoziciju koja je izuzetno pevana i značajna kako česima koji žive u Češkoj, tako i česima u dijaspori i „Ah sinku sinku“ omiljenu pesmu Tomaša Garika Masarika osnivača i prvog predsednika Čehoslovačke.\nDirektorka Međunarodnog krajanskog festivala Vera Doušova uručila je nagrade najuspešnijim horovima i folklornim društvima.\n- Bilo je logično da učestvujemo na ovom festivalu dok smo radile pri Udruženju „Česi Južnog Banata“. Od 2013.godine „Bella musica“ je gradski hor i uspele smo da se izborimo da ove godine ponovo učestvujemo, jer negujemo tradiciju čeha kroz muziku. Veoma sam zadovoljna izvođenjem na oba nastupa, prvo mesto na festivalu dokaz je koliko smo truda uložile. Zahvaljujem svim članicama hora koje su izdvojile vreme i bile redovne na probama, muzičarima koji sarađuju sa nama, i verujem da će i ubuduće biti ovako lepih nagada za naš hor, rekla je prof. Danijela okanović nakon proglašenja pobednika.\nHor „Bella musica“ je na Krajanskom festivalu već osvojio jedno prvo i jedno drugo mesto.\nNastupe folklornih grupa Češke besede Kruščica i Češke besede Bela Crkva publika je propratila aplauzima, ali ove godine folkloraši nisu bili među najboljima.\n- Folklorna grupa u našoj besedi već dugi niz godina najuspešnije radi i predstavlja Kruščicu i celu opštinu na brojnim dešavanjima. Izuzetnu podršku imamo od Ambasade Češke Republike, Nacionalnog saveta Češke nacionalne manjine, opštine Bela Crkva, a najveću od Ministarstva inostranih poslova Češke. Svaki dolazak u našu postojbinu našoj deci i nama puno znači, a festival je prilika da se sretnemo i sa besedama iz zemalja u okruženju sa kojima odlično sarađujemo, istakao je Jozef Irović predsednik Češke besede Kruščica.\nJan 04, 2019 1374 Vesti\nDec 25, 2018 1303 Vesti\nDec 19, 2018 800 Vesti\nDec 27, 2018 652 Vesti\nJan 01, 2019 608 Vesti\nDec 25, 2018 554 Vesti\nDec 27, 2018 453 Vesti\nDec 26, 2018 439 Vesti\nDec 21, 2018 432 Vesti\nDec 19, 2018 400 Vesti\nDec 21, 2018 352 Vesti\nDec 24, 2018 246 Vesti\nDec 19, 2018 245 Vesti\nJan 07, 2019 225 Vesti\nJan 04, 2019 202 Vesti\nDec 19, 2018 199 Vesti\nDec 25, 2018 197 Vesti\nDec 27, 2018 180 Vesti\nJan 05, 2019 175 Vesti\nJan 10, 2019 162 Vesti\nJan 03, 2019 160 Vesti\nJan 10, 2019 89 Vesti\nJan 10, 2019 62 Vesti\nJan 16, 2019 51 Vesti\nJan 16, 2019 15 Vesti


RTCG - Radio Televizija Crne Gore - Nacionalni javni servis :: Svijet :: Epl da plati 10 miliona eura Italijanima\nTEHNOLOŠKI GIGANT KAŽNJEN 02. 06. 2020. 10:11 >> 10:09 0\nTEHNOLOŠKI GIGANT KAŽNJEN\nEpl da plati 10 miliona eura Italijanima\nItalijanski sud je odbio žalbu Epla koji će sada morati da plati kaznu od 10 miliona eura.\nNezavisni testovi sprovedeni 2017. godine, pokazali su da je Epl u svoje Ajfon telefone namjerno ugradio tajni sistem koji im smanjuje performanse, pa je italijanski sud protiv njega 2018. godine podnio sudsku tužbu.\nNakon što je iste te godine izgubio sudski spor Epl se prema očekivanjima žalio, no italijanski sud je žalbu sada odbio, pa je presuda postala pravosnažna, što znači da će ova kompanija morati da plati kaznu u visini od 10 miliona eura.\nNakon što su testovi ukazali da Ajfoni usporavaju zbog promjena implementiranih u iOS, Epl je priznao da je usporavanje performansi ugradio zbog degradacije baterija, kako bi održao autonomiju uređaja čak i kada su baterije stare, prenosi SEEbiz.\nUbrzo nakon toga Epl je uveo promjene, pa je tu praksu zamijenio programom za zamjenu baterija, koji omogućuje korisnicima da svoju staru bateriju zamijene po posebno povoljnoj cijeni od 29 dolara, što je znatno manje od pune cijene od 79 dolara. Pored toga, Epl je u iOS implementirao dodatno praćenje stanja baterija, a korisnicima se sada omogućava da isključe sistem usporavanja koji se automatski pokreće kada nivo degradacije baterije postigne određenu vrijednost.\nEplu to neće pomoći u izbjegavanju plaćanja kazne italijanskom sudu, koji smatra da su zbog te skrivene karakteristike mnogi korisnici kupovali nove telefone kada su im pale performanse Ajfona, što im je izazvalo dodatne troškove.\nVrijednost Epla prešla 1,5 biliona dolara\nPlan protiv zlostavljanja maloljetnika na internetu\nEpl privremeno zatvara prodavnice širom svijeta\nTehnološki giganti na sudu zbog djece rudara


Beograd bio domaćin Međunarodnog foruma diplomaca Rusije - Sputnjik Srbija\n02:05 24 Oktobar 2020\nBeograd bio domaćin Međunarodnog foruma diplomaca Rusije\n19:23 02.07.2019 (osveženo 19:26 02.07.2019) Preuzmite kraći link\nU Ruskom domu u Beogradu održan je 28-29. juna Regionalni forum inostranih diplomaca Rusije u Srbiji, najveća manifestacija za diplomce u balkanskom regionu.\nSkup u organizaciji Svetske asocijacije diplomaca, koji su podržali ruska federalna agencija „Rosotrudničestvo“ i Fondacija predsedničkih grantova, posetili su i predstavnici šest ruskih i pet srpskih univerziteta, rukovodioci udruženja inostranih diplomaca ruskih (sovjetskih) univerziteta iz Srbije, Grčke, Poljske, Slovačke, Crne Gore, Libana, Češke, Estonije, Bosne i Hercegovine, Bugarske, Slovenije, Benina, Litvanije, Hrvatske, Makedonije i Albanije, studenti i studentska udruženja, maturanti iz Srbije i balkanskih zemalja i rukovodioci ruskih i stranih neprofitnih organizacija.\nRukovodilac Predstavništva „Rosotrudničestva“ u Srbiji Nadežda Kuščenkova pročitala je pozdravno pismo od rukovodioca „Rosotrudničestva“ Eleonore Mitrofanove posvećeno važnosti sličnih manifestacija za jačanje prijateljstva i veza između diplomaca univerziteta Rusije.\nVladimir Četij, predsednik Svetske asocijacije diplomaca, u svom obraćanju je istakao glavne ciljeve Foruma: proširiti krug poznanstava diplomaca i postići saradnju sa državnim strukturama, asocijacijama diplomaca i biznis organizacijama, a izrazio je i zahvalnost ministru za rad, zapošljavanje, boračka i socijalna pitanja Zoranu Đorđeviću na podršci u održavanju Foruma u Beogradu. Ministar Đorđević je iskoristio priliku da potvrdi da se danas odnosi Rusije i Srbije nalaze na najvišem nivou.\nNatalija Kulišenko iz „Rosotrudničestva“ je istakla da je među prioritetnim pravcima delatnosti ove agencijea ključna popularizacija ruskog jezika i ruskog obrazovanja u inostranstvu:\n„Svake godine, samo u okviru Vladinih kvota, u Rusiju dolazi 15.000 stranih studenata da studiraju na budžetu“, rekla je ona.\nKuščenkova je uručila nagrade „Rosotrudničestva“ za aktivan rad na razvoju međunarodne društvene saradnje i jačanje prijateljstva i uzajamno razumevanje među narodima Rusije i Srbije Radmili Tonković, predsednici uprave Asocijacije studenata i diplomaca sovjetskih/ruskih univerziteta Srbije, Branimiru Nešiću, predsedniku Asocijacije diploamca sovjetskih/ruskih univerziteta Srbije i Goranu Petronijeviću, glavnom savetniku ANU „Ruska humanitarna misija“ na Balkanu.


Jagodina sačuvala svoj bioskop\nU bioskopu Kulturnog centra u Jagodini, koji radi u kontinuitetu, za razliku od mnogih u Šumadiji i Pomoravlju, koji odavno ne postoje, prošle godine prikazano je 120 filmova, koje je gledalo više od 7.000 ljudi.\nBioskopski program spada u redovnu aktivnost Kulturnog centra, filmovi se prikazuju šest dana u nedelji, a sedmi dan, četvrtak, je rezervisan za predstave Gradskog pozorišta, rekao je Tanjugu direktor Kulturnog centra Nebojša Petrović.\nMeđu prikazanim filmovima, 32 su bila namenjena deci, 23 je bilo domaće proizvodnje, a 65 evropske i američke kinematografije, precizirao je Petrović.\n„Posebnu pažnju u 2017. godini posvetili smo festivalskim filmovima kao i filmovima iz produkcije evropskih zemalja koje se poslednjih godina probijaju u sam vrh evropske konematografije - Danske, Švedske, Norveške...“, istakao je Petrović.\nPrema njegovim rečima, broj posetilaca od 7.000 je značajan da bi se očuvao bioskopski kontinuitet cele godine i da bi bioskop poslovao rentabilno.\n„U okviru međunarodne saradnje sa ambasadom Francuske i Francuskim institutom u Beogradu, u našem bisokopu je održano više revija, odnosno ciklusa savremenog francuskog filma“, ukazao je Petrović.\nDirektor Kulturnog centra Jagodine podsetio je da bioskop u tom gradu dve godine sarađuje sa distributerskom kućom „Trimark“ u okviru digitalnog bioskopskog programa i da omogućava gledaocima prikazivanje digitalnih filmova tri-de projektorima.\nPetrović je dodao da je Kulturni centar uspostavio i saradnju sa festivalom „Slobodana zona“ koji se bavi filmovima nezavisne produkcije i umetničkim ostvarenjima, „tako da je publici u Jagodini i Pomoravlju obezbeđena i retka prilika da uživa u umetničkim filmovima“.


Specijalizovane obuke za medijatore – Akademija za Medijaciju i Dijalog\nPodignite znanje na viši nivo\nMedijacija kao alternativan način rešavanja sporova pokriva širok spektar spornih odnosa na koje se može primeniti, gde nakon stečene neophodne dozvole izdate od strane Ministarstva pravde, licencirani medijator ne nailazi ni na kakve prepreke da posreduje u sporovima različite prirode. Ipak, specifični sporni odnosi zahtevaju specifična znanja koja medijator mora posedovati kako bi sproveo medijaciju sa što uspešnijim rezultatom.\nZa polaznike koji žele da sticanjem novih znanja i veština postanu konkurentni na tržištu, a koji su već završili osnovnu obuku za medijatore i koji su dobili dozvolu za posredovanje, Akademija za medijaciju i dijalog takođe sprovodi i specijalizovane obuke u određenim oblastima medijacije.\nŠta se stiče pohađanjem specijalizovanih obuka?\nPohađanjem specijalizovanih obuka u izabranoj oblasti, polaznici stiču nova znanja i veštine uz mogućnost praktične primene na osnovu kojih uspešnije mogu da zauzmu svoje mesto u tržišnoj utakmici i postanu prepoznatljivi po specijalizovanju u određenoj oblasti medijacije.\nNakon svake završene specijalizovane obuke, polaznik dobija uverenje o završenoj obuci, koja će se takođe registrovati Ministarstvu pravde i biće navedena u Registru posrednika u okviru njegovih podataka.\nNa ovaj način se medijatori specijalizovani za određenu oblast mogu lakše prepoznati.\nPored toga, uverenje o završenoj specijalizovanoj obuci predstavlja jedan od uslova za obnavljanje dozvole za posredovanje nakon isteka perioda od 3 godine za koji važi prvi put izdata dozvola.\nVrste specijalizovanih obuka za medijatore\nMedijacija spornih odnosa u oblasti autorskog i srodnih prava i prava industrijske svojine\nOva obuka pruža polaznicima znanja ne samo o osnovnim pravima intelektualne svojine kao polaznu osnovu za obavljanje medijacije u ovakvim sporovima, već se polaznici upoznaju i sa specifičnostima posredovanja, kao i specifičnim domaćim i međunarodnim pravilima koji regulišu ovu materiju. Ovim putem se posvećuje posebna pažnja pravilima određenim od strane Svetske organizacije za intelektualnu svojinu (WIPO) i pravu Evropske unije.\nObuka će se sprovoditi u 15 školskih časova u roku od 2 dana, gde će se prvi dan održati 7 školskih časova, a drugi dan 8 školskih časova.\nMedijacija sporova u oblasti bračnih i porodičnih odnosa\nPo završetku ove obuke, polaznici dobijaju znanja kako o pravnim pitanjima o bračnim i porodičnim odnosima i mogućim sporovima, tako i znanja o osobenostima posredovanja u ovakvim sporovima, koji su po svojoj prirodi izuzetno osetljivi.\nMedijacija kao sredstvo rešavanja medijskih sporova\nPohađanjem ove obuke polaznici stiču neophodna znanja koja mogu primeniti prilikom posredovanja u sporovima iz oblasti medijskog prava. Polaznici će slušanjem ove obuke savladati osnovna pitanja medijskog prava neophodna za posredovanje u ovakvim sporovima, kao što su sloboda izražavanja, mogući načini povrede časti i ugleda, mogući sporovi prilikom oglašavanja i slično.\nMedijacija, pregovaranje i liderstvo - suočavanje sa kompleksnim problemima\nU okviru ove specijalizovane obuke, polaznici stiču dodatna znanja i veštine za razumevanje koncepta posredovanja i pregovaranja, kao i veštine upravljanja ljudskom dinamikom i analiziranje pregovaračkih poteškoća.\nObuka za edukatore medijacije\nOvom obukom polaznici stiču znanja o tome na koji način je najbolje predavati materiju medijacije na obukama, na osnovu kojih se može dobiti neophodna dozvola za obavljanje posredovanja. Polaznici će po završetku obuke steći neophodna znanja i veštine za držanje predavanja, kao što su efikasno rukovođenje vremenom, načini držanja pažnje i druge tehnike predavanja.\nŠta sve uključuje specijalizovana obuka za medijatore?\nSertifikat o završenoj specijalizovanoj obuci sa kojim stičete sate neophodne za obnovu medijatorske licence od strane Ministarstva pravde Republike Srbije.\nAkademija za medijaciju i dijalog je za sprovođenje specijalizovane obuke za posredovanje akreditovana od Ministarstva pravde R. Srbije


Stamenković: Možda se i vratim u Crvenu Zvezdu\nM. D.\t 6. jula 2015. 12:29\nNekadašnji golman Crvene zvezde Saša Stamenković rekao je da ne veruje da bi mogao da odbije svoj bivši klub ako ga pozove.\nStamenković je posle četiri godine napustio azerbejdžanski Nefči, sa kojim je osvojio po dve titule i dva Kupa, i trenutno je slobodan igrač, prenose beogradski mediji.\n“Video sam se sa trenerom Maksimovićem, ali nismo pričali na tu temu. Svi znaju šta mi Zvezda znači i da sam dovoljno ‘lud’ da dođem na prvi poziv. Ne znam kako bih mogao da odbijem Zvezdu”, naglasio je Stamenković.\nCrvena ZvezdafudbalgolmanSaša Stamenković


Krajiška i Hercegovačka kuća uskoro i u Beogradu i Novom Sadu | Omladinska organizacija "Korak Naprijed" Trebinje\nHome » Sve vijesti » Krajiška i Hercegovačka kuća uskoro i u Beogradu i Novom Sadu\nKrajiška i Hercegovačka kuća uskoro i u Beogradu i Novom Sadu\nin Sve vijesti, Vijesti 06/10/2020\t0\nBANJALUKA – U planu je da se Krajiška i Hercegovačka kuća otvore u Beogradu i Novom Sadu, a u Banjaluka će sljedeće godine dobiti skraćena izdanja nekoliko beogradskih festivala i stalna gostovanja pozorišta “Atelje 212” i “Beogradskog dramskog pozorišta”.\nDogovoreno je ovo na sastanku predstavnika Banjaluke, Beograda, Novog Sada i predstavnika Saveza opština i gradova RS.\nIgor Radojičić, gradonačelnik Banjaluke je rekao da je grad naVrbasu već pobratim sa Novim Sadom, te da je danas Skupština grada Banjaluka verifikovala povelju o pobratimljenju sa Beogradom.\n“Prije svega naši građani sarađuju i naše veze su svestrane one su ljudske, porodične, privatne. Za RS najvažniji partner u svakom pogledu je Srbija”, rekao je Radojičić.\nDodao je da je Novi Sad pomogao Banjaluci u pripremama za evropsku prijestonicu kulture.\n“Ponudili smo da proširimo brendove Krajiške kuće, ali i Hercegovačke kuće, koju smo neovlašteno zastupali u ime Trebinja, i u Beograd i Novi Sad”, kazao je Radojičić.\nNaveo je da je govora bilo i o otvaranju naučno-tehnološkog parka u Banjaluci, jer i Beograd i Novi Sad imaju ove “pametne” parkove.\nGoran Vesić, zamjenik gradonačelnika Beograda, je rekao da će otvaranjem Krajiške i Hercegovačke kuće, stvoriti mogućnost da svi građani ovog grada koji su porijeklom iz RS, ali i oni koji nisu mogu da uživaju u ovim proizvodima.\n“Razgovarali smo da i neki od beogradskih festivala koji se kod nas tradicionalno održavaju dobiju svoja skraćena izdanja u Banjaluci. Nažalost ove godine većina tih festivala se ne održava, ali to je dobra prilika da se pripremimo za sledeću godinu kako bi mogli građani Banjaluke mogli da vide nekoliko koncerata na primjer Jazz festivala ili sa Beer festa ilu neke filmove koji se prikazuju na Festu”, kazao je Vesić.\n“Trudićemo se da uvek imamo nekoliko pozorišnih predstava ‘Ateljea 212’ ili ‘Beogradskog dramskog pozorišta’ u Banjaluci”, naveo je Vesić.\nIstakao je da imaju u planu da Beograd dobije park “Republike Srpske”.\n“Ideja je da taj park bude tako konstruisan da podseća na različite delove Republike Srpske”, zaključio je Vesić.\nMiloš Vučević, gradonačelnik Novog Sada, rekao je da je dominantna tema ovog razgovora bila borba protiv virusa korona. “Razgovarali smo i o komunalnoj strukturi sva tri grada”, rekao je Vučević.\nPrevious: Milišiću ukinuta presuda od 16 godina, slijedi novo suđenje\nNext: Konferencija studenata u subotu u Trebinju


Jedan od najboljih fudbalera svih vremena, Lionel Mesi, napadnut je u noćnom klubu.\nSnimci koji su se pojavili na društvenim mrežama, pokazuju da je Mesi, vođa argentinske reprezentacije i FK Barselona, došao u sukob sa jednim momkom tokom žurke u noćnom klubu na Ibici.\nKako je pretila mogućnost da slavni fudbaler bude pretučen, uskočilo je obezbeđenje koje je odmah okružio Mesija i izvelo ga napolje.\nTokom izlaska, Mesi je i sam pokušavao da se, koliko-toliko, približi napadaču, želeći da se ipak razračuna s njim, ali je zbog radnika obezbeđenja to uveliko bilo nemoguće.\nLionel Mesi je sa suprugom Antonelom Rokucom sat, dva pre ovog incidenta u noćnom klubu prisustvovao jednom koncertu na Ibici i sve je isprva delovalo idilično, sudeći po snimcima koje je ona objavljivala na društvenim mrežama.\nFoto: antonelaroccuzzo / Instagram\nMesi sa suprugom neposredno pred napad\nPo dolasku u noćni klub, međutim, situacija se drastično promenila.\nPojedini strani mediji javljaju da se Mesi, jednostavno, fizički zakačio s nekim u prolazu, došlo je najpre do verbalnog konflikta, a samo je brza intervencija obezbeđenja sprečila da jedan od najboljih fudbalera ikada - izvuče deblji kraj.\nBivši selektor fudbalske reprezentacije Argentine Karlos Bilardo, koji je sa argentinskim nacionalnim timom osvojio Svetsko prvenstvo u fudbalu 1986. godine u Meksiku, pozitivan je na virus korona, ali nema simptome zaraze, javili su lokalni mediji.\nČILEANCI ZAUVEK Emotivna sportska priča i najlepša poruka neponovljivih asova\nTvorci jednog od najvećih fudbalskih čuda su ponovo na okupu! Jugoslavija je 1987. godine u Čileu pokorila planetu u omladinskoj konkurenciji, a taj veličanstven podvig je prikazan u dokumentarnom filmu "Čileanci" poznatog sportskog novinara Grade Brankovića.\nAtletiko Mineiro autogolovima osvojio južnoamerički Superkup\nFudbaleri Atletika Mineira osvojili su južnoamerički Superkup, pošto su na svom terenu u revanš meču savladali argentinski Lanus posle produžetaka sa 4:3.\nPOTPUNI PREOKRET! Paragvajci ponovo priveli Ronaldinja i sada mu preti PET GODINA ZATVORA!\nJedan od najboljih fudbalera 21. veka u petak je ponovo uhapšen u Paragvaju!\nLegende dana: Hrvatska 1998.\nHrvatska se kao samostalna država na najvažnijim fudbalskim takmičenjima prvi put pojavila 1996. godine na prvenstvo Evrope u Engleskoj, a plasman u četvrtfinale bio je samo uvod u, dve godine kasnije najveći reprezentativni uspeh koje je ostvarila neka od zemalja nastalih raspadom SFRJ.


Dodik: Nismo želeli da propustimo priliku da ugostimo Novaka\nIzvor: Radio Televizija Vojvodine, 16.Jun.2020, 16:07\nSrpski član Pedsedništva BiH i predsednik Organizacionog odbora turnira "Adria tour - Banjaluka" Milorad Dodik izjavio je da će sve biti spremno za veliki spektakl.\n"Za ovaj događaj smo formirali Organizacioni odbor, okupili smo se jer nismo hteli da propustimo priliku da u Banjaluci održimo ovako važan događaj. Hvala Novaku, njegovoj porodici, njegovoj Fondaciji na činjenici da ce među tri grada na Balkanu >> Pročitaj celu vest na sajtu Radio Televizija Vojvodine << koja će organizovati spektakl biti i Banjaluke. Prihvatili smo da obezbedimo sve uslove i spremno dočekamo turnir. Pretpostavka je da se moraju obezbediti standardi jer ćemo ugostiti najveće svetske igrače, Novak je broj jedan i sve se mora pripremiti na najbolji način" rekao je Dodik, prenosi portal Srpskainfo.\nPredsednik Teniskog saveza Republike Srpske Draško Milinović kaže da Banjaluku očekuje jedan od najvećih sportskih događaja u njenoj istoriji, da će to biti najveći spektakl koji je Republika Srpska imala.\nPredsednica Republike Srpske Željka Cvijanović zadovoljna je zbog činjenice da će prvi teniser sveta igrati meč u Banjaluci.\n"Zadovoljstvo što ćemo nakon ovog teškog perioda korone imati veliku spektakularnu stvar. Očekujemo dosta posetilaca, ali svakako je posebno značajno što Republika Srpska dolazi na poziciju da organizuje nešto što smo sanjali, a što nije bilo ranije ostvarivo. Zahvaljujući Novaku i porodici, ovo je sada više nego san i nešto što će se ostvariti", rekla je Cvijanović.\nRegionalni Adria Tour startovao je prošlog vikenda u Beogradu, ovog vikenda turnir se održava u Zadru, dok će u Banjaluci biti na programu 3. i 4. jula.\nDodik: Nismo hteli da propustimo priliku da ugostimo Novaka\nSrpski član Pedsedništva BiH i predsednik Organizacionog odbora turnira Adria tour Banjaluka Milorad Dodik izjavio je da će sve biti spremno za veliki spektakl..."Za ovaj događaj smo formirali Organizacioni odbor, okupili smo se jer nismo hteli da propustimo priliku da u Banjaluci održimo ovako...


Optimističke prognoze o rastu Srbije u 2022. (FOTO/VIDEO) | Novinska agencija Beta\nEKONOMIJA | 10.01.2022 14:45 > 10.01 14:47\nOptimističke prognoze o rastu Srbije u 2022. (FOTO/VIDEO)\nRast bruto domaćeg proizvoda Srbije prošle godine bio je 7,5 odsto i po tom pokazatelju ekonomske uspešnosti Srbija će biti druga zemlja u Evropi, posle Irske, a za ovu godinu očekivani rast je 4,5 odsto.\nPredsednik Srbije Aleksandar Vućić se nada da će Srbija i po drugim pokazateljima ove godine biti medju najuspešnijim zemljama u regionu.\n"Mi smo u prethodne dve godine zemlja sa najvišom stopom rasta u celoj Evropi. To nikada nije bio slučaj u istoriji naše zemlje i ne postoji šansa da nas neko stigne. Mi smo u plusu 6,6 6,7 odsto u dve godine.Takav plus niko neće imati. Najveći rast u industriji zabeležen je u rudarstvu i želim da vam kažem da je to pre svega zahvaljujući Zidjinu i borskom rudniku. To su impresivni brojevi."\nIstakao je da će javni dug Srbije u 2021. biti manji od očekivanog i da će na nivou centralne države iznositi 56,9 odsto BDP-a, da će ukupna vrednost BDP-a biti 53 milijarde evra, a priliv stranih direktnih investicija najveći u regionu, o čemu svedoči i otvaranje 18 velikih fabrika tokom godine.\n"Priliv stranih direktnih investicija za period do 20. decembra iznosio je 3,61 milijarde evra. To znači da ćemo biti gotovo na nivou rekordne 2019. godine, što je oko 60 odsto ukupnih stranih direktnih investicija za ceo Zapadni Balkan. Naša politika je politika politika subvencionisanja, nemenjanja poreskih stopa. Dobro stanje javnih finansija doprinelo je tome da imamo veliki broj zaposlenih ljudi", rekao je Vučić.\nDevizne rezerve su na kraju novembra iznosile 16,5 milijardi evra bruto, odnosno 13,9 milijardi evra neto i povećane su od početka prošle godine za gotovo tri milijarde evra.\n"Trenutno zlato u deviznim rezervama iznosi 37,3 tone, najviše ikada", naglasio je Vučić.\nIstakao je i da je Srbija na korak do investicionog rejtinga, kakav imaju najbolje zemlje EU.\n"Verujem da to obećanje, koje smo dali 2018, možemo da ispunimo 2022. godine",\nPredsednik Srbije je najavio i da će država u pronatalitetnu politiku u 2022. uložiti stotine miliona evra, povećanjem pomoći za radjanje prvog deteta na 300.000 dinara, kao i za drugo i treće dete, a medju novim merama biće i državna pomoć majkama pri kupovini nekretnine u iznosu od 10 do 50 odsto njene vrednosti.


ZAGREB – Inflacija u Hrvatskoj iznosila je u januaru 2021. godine minus 0,3 posto međugodišnje, nastavljajući negativno kretanje započeto lani nakon izbijanja pandemije kovid-19.\nU odnosu na decembar 2020, potrošačke cene su u januaru porasle za 0,1 posto, prema podacima Državnog zavoda za statistiku.\nPorastu inflacije na mesečnom nivou najviše je doprinelo poskupljenje hrane i bezalkoholnih pića od 1,5 odsto, pri čemu je povrće poskupelo za 4,7 procenata, a šećer, džem, med, čokolada i slatkiši za 3,4 posto, prenosi Jutarnji list.\nZnatniji rast u odnosu na decembar beleže i cene prevoza, za 1,1 posto.\nS druge strane, na mesečnom nivou su najviše pale cene odeće i obuće, za 10,4 posto, zbog sezonskih sniženja.\nNajveći godišnji pad cena u januaru beleži prevoz, 3,5 posto, pri čemu su goriva pojeftinila za 7,6 procenata. Cene hrane i bezalkoholnih pića su takođe opale za 1,1 posto u odnosu na januar 2020, a cene stanovanja, vode, električne energije i gasa bile su niže za 0,7 posto.\nNa godišnjem nivou, u januaru su najviše poskupeli alkoholna pića i duvan, u proseku za 4,5 posto, a sledi kategorija zdravlja sa 1,6 posto.


Srpska softverska kompanija „Car Go Tehnologic” stiže u Beč, čijim će građanima aplikacija „Car Go” biti dostupna na korišćenje krajem aprila, saopšteno je iz te kompanije.\nTime će se „Car Go” naći rame uz rame sa kompanijom “Uber” i postati jedna od retkih srpskih kompanija koje investiraju i u zemlje EU, poručuju iz te kompanije.\nDirektor „Car Go” -a Vuk Guberinić potpisao je sporazum o saradnji sa austrijskim partnerima, čime je aplikacija „Car Go” nastavila da širi svoje poslovanje na tržište Zapadne Evrope, nakon Ciriha u kome je dostupna od decembra 2018. godine.\n„Ovo je samo početak jer „Car Go” planira regionalno širenje poslovanja. Svet počinje da prepoznaje „Car Go” kao srpski brend, a time i jednu srpsku kompaniju, kao stranog investitora”, izjavio je Guberinić, prenosi RTV.\nKako je dodao, „Car Go” će u Austriju doneti kvalitet više, a “Uber” će dobiti konkurenciju, „zahvaljujući čemu ćemo i mi i oni biti bolji za korisnike, što je nama najvažnije”.\nGuberinić ističe da „Car Go” planira dalje regionalno širenje sa jasnom ambicijom da postane lider u Jugoistočnoj Evropi i napominje da je ambicija kompanije da zapošljava ljude, a da korisnicima pruža vrhunsku uslugu.


Nacionalisti - Blic Online\nCrnogorski predsednik Milo Ðukanović poručio je danas nacionalistima koji ga nazivaju lopovom da na to imaju pravo, zato što im krade iluziju koja se, kaže, zove “velika Srbija”.\nSUKOB BRISELA I VARŠAVE Poljska bi mogla da napusti EU zbog najavljene reforme pravosuđa\nUkrajinski nacionalisti organizovali su proteste ispred zgrade Službe bezbednosti Ukrajine u Kijevu zahtevajući da se ne emituje film Olivera Stouna "U borbi za Ukrajinu", javila je ukrajinska televizija "Gromadske".\nSRUŠEN "SPASILAC MOSKVE" Ukrajinski nacionalisti oborili bistu maršala Žukova u Harkovu (VIDEO)\nNeliberalne partije su dobro prošle u Francuskoj, Italiji, Poljskoj, Mađarskoj i drugde, ali ne i bolje nego što se očekivalo, a u pojedinim slučajevima i gore. Sve u svemu, populisti nisu mnogo jači nego 2014. godine.\nFrancuski predsednik Emanuel Makron optužio je danas bivšeg Trampovog stratega Stiva Benona i ruske oligarhe za zaveru s evropskim nacionalistima kako bi urušili Evropsku uniju.\nAKCIJA U RUSIJI Privedeno sedam članova nacionalističke organizacije zbog zločina povezanih sa RASIZMOM\nRuska Federalna služba bezbednosti (FSB) privela je sedam članova nacionalističke organizacije zbog počinjenih zločina povezanih sa rasizmom, saopšteno je iz centra FSB za odnose sa javnošću.\nNacionalistička partija ušla u estonsku vladu\nOtac i sin lideri anitiimigrantske Estonske konzervativne narodne partije (EKRE) imenovani su danas za ministra unutrašnjih poslova i ministra finansija Estonije.\nVest da je mađarska vlada optužila Evropsku komisiju da podržava ilegalnu migraciju su lažne vesti, tvrdi portparol Evropske komisije Margaritis Šinas. On je istakao da ova kampanja uoći izbora u Mađrskoj, lansirana na vladinom “Fejsbuk” profilu “za nevericu”.\nPovodom proslave Dana nezavisnosti Poljske i 100. godišnjice okončanja Prvog svetskog rata, oko 200.000 ljudi prošetalo je večeras Varšavom, dok ih je u stopu pratila masa predvođena nacionalističkim grupama.\nKijev: Nacionalisti slavili godišnjicu pobunjeničke armije\nUkrajinski nacionalisti iz više ultradesničarskih organizacija prošetali su danas do trga Besarabskaja u centru Kijeva, povodom godišnjice Ukrajinske pobunjeničke armije, gde su zapalili dimne bombe i baklje, javlja TASS.\n“Republika Srpska” na METI VANDALA: Na izlasku iz Jajca poražavajuća poruka nacionalista\nTabla sa natpisom „Dobrodošli u Republiku Srpsku“, ovog puta ona koja se nalazi na izlasku iz Jajca prema Mrkonjić Gradu, još jednom je postala meta vandala.\nSMESTILI GA U "ČISTILIŠTE" Patrijarh Irinej na crnoj listi ukrajinskih nacionalista\nKontroverzni ekstremistički sajt "Mirotvorac" iz Kijeva stavio je srpskog patrijarha Irineja na crnu listu, a ukrajnski nacionalisti koji stoje iza ovog portala, inače zabranjenog u Rusiji, dodelili su mu "titulu" - antiukrajinski propagandista.\nSolunska policija saopštila je danas da je uhapsila dve osobe kao osumnjičene za napad na gradonačelnika Soluna Janisa Butarisa, koji je zbog zadobijenih povreda prebačen u bolnicu.\nŠUTIRALI GA U GLAVU I GAĐALI FLAŠAMA Ekstremisti napali gradonačelnika Soluna (FOTO, VIDEO)\nNacionalistički ekstremisti napali su juče gradonačelnika Soluna Janisa Butarisa i naneli mu povrede glave, leđa i noge zbog čega je hospitalizovan, izjavila je predsednica gradskog veća Kalipso Gula.\nNacionalisti blokirali pravoslavni manastir u Kijevu\nNekoliko desetina nacionalista blokiralo je danas ulaz u pravoslavni manastir Kijevsko-pečerska lavra, javlja ukrajinski portal na engleskom jeziku 112.Internešnal pozivajući se na saopštenje koje je na svom nalogu na Fejsbuku objavila nacionalistička organizacija C14.\nMarš ukrajinskih nacionalista\nPristalice ultradesničarskih i nacionalističkih organizacija u Ukrajini održali su danas marš u Kijevu i drugim gradovima povodom 109. godišnjice rođenja lidera Organizacije ukrajinskih nacionalista Stepana Bandere.\nUkrajinski nacionalisti marširali centrom Kijeva\nHiljade krajnje desničarskih aktivista okupilo se danas u centru Kijeva povodom obeležavanja 75-godišnjice Ukrajinske ustaničke vojske (UPA), koju smatraju modelom nacionalizma i otpora.


Imenovanje Grenela moguća podrška razgraničenju, Palmer i dalje zadužen za region - European Western Balkans\nVAŠINGTON / BEOGRAD – Analitičari ocenjuju da je imenovanje Ričarda Grenela za specijalnog izaslanika dobar je znak za pristalice ideje razgraničenja, dok će Metju Palmer nastaviti da se bavi “približavanjem regiona Zapadu”, saopštio je Stejt department.\nU izjavi za N1, spoljnopolitički komentator Politike Boško Jakšić ukazao je na bliskost između Grenela i doskorašnjeg Savetnika za nacionalnu bezbednost Donalda Trampa Džona Boltona.\n“Ambasador Grenel je poznat po bliskim vezama sa Džonom Boltonom, koji je bio među prvima koji je dao podršku ideji razgraničenja, razmeni teritorija, podela, kako god to definisali, a to je ideja koja i srpskom predsedniku veoma leži na srcu, tako da, u ovom trenutku i Vučić i Tači mogu da budu zadovoljni imenovanjem Grenela”, ocenio je Jakšić.\nAmerički mediji prošle nedelje preneli su vest o imenovanju Ričarda Grenela za specijalnog izaslanika predsednika SAD Donalda Trampa za pregovore Beograda i Prištine, a njegov mandat definisali su kao mandat za mirovne pregovore.\nKako je objavio Vašington tajms, Grenel, ambasador SAD u Berlinu, istovremeno će obavljati tu funkciju i pomagati američkim stranama u razrešavanju tenzija na Kosovu.\nU avgustu, Stejt dipartment imenovao je Metjua Palmera za specijalnog predstavnika SAD za Zapadni Balkan, a kao prioritet svog mandata Palmer je naveo pomeranje dijaloga Beograda i Prištine sa mrtve tačke.\nStejt dipartment je za Radio Slobodna Evropa naveo da SAD vide istorijsku mogućnost da Srbija i Kosovo postignu sveobuhvatan sporazum o normalizaciji njihovih odnosa.\n“Odluka predsednika o imenovanju izaslanika za mirovne pregovore podvlači posvećenost SAD miru, stabilnosti i prosperitetu za narod Srbije i Kosova”, stoji u saopštenju.\nOni su takođe istakli da će specijalni izaslanik Metju Palmer nastaviti da radi na približavanju regiona Zapadu, radeći sa vladama u unapređivanju reformi, pomažući im da prevaziđu probleme koji im smetaju u evropskim i evroatlatskim integracijama.\nMetju Palmer; Foto: Tanjug / Rade Prelić\nDojče vele piše da Grenel, ambasador SAD u Berlinu, važi za „Trampovog razgrtača“, čoveka bez dlake na jeziku i zadrške kada se treba umešati u unutrašnju politiku Nemačke.\nNovinar ovog medija Nemanja Rujević ocenio je za N1 da je ovakav politički profil kvalifikovao Grenela za specijalnog izaslanika.\n“Verovatno je to čovek koji će lupati šakom od sto, ako Metju Palmer to nije. Takođe, potpuno je nejasno čemu sada Grenel, kada je Palmer već imenovan od Stejt Departmenta kao izaslanik za Zapadni Balkan i moja pretpostavka bi bila da su to suprotstavljene mere, a ne, kako kažu sad iz Vašingtona, da će oni raditi zajedno”, smatra Rujević.\nOsim toga, Glas Amerike je preneo da je Grenelov mandat u Berlinu kontroverzan od prvog dana. Kritike nemačke javnosti izazvao je zahtevom da bi nemačke kompanije trebalo da prekinu poslovanje sa Iranom, i zahtevima da se Nemci kupuju američki, a ne ruski gas.\nVolfgang Kubicki, veteran nemačkih liberala, ocenio je da se Grenel ponaša ne kao diplomata, već kao komesar okupacione sile, piše Dojče Vele.\nImenovanje Grenela naišlo je na različite reakcije u regionu.\nPredsednik Kosova Hašim Tači objavio je da imenovanje doprinosi uverenju i poverenju da postoji mogućnost konačnog mirovnog sporazuma sa Srbijom.\nTači je istakao da se od Grenela očekuje ubrzavanje rešavanja kosovskog pitanja.\nSa druge strane, Predsednik Srbije Aleksandar Vučić najavio je sastanak sa Grenelom, a mediji pišu da je do tog razgovara i došlo, ali da detalji nisu niti će biti saopšteni javnosti.\nKonačno, Evropska unija imenovanje Grenela vidi kao dobrodošlu pomoć, ali ističe da se zna ko vodi dijalog.\n“SAD i EU dele snažan interes u pogledu stabilnosti i napretka Zapadnog Balkana. Zato se i nadamo nastavku bliske saradnje sa SAD”, istakla je portparolka EU Maja Kocijančič u pisanom odgovoru na pitanje Tanjuga.\nKocijančičeva kaže da Brisel očekuje nastavak uspešne saradnje sa Vašingtonom u dijalogu Beograda i Prištine.\nBoško JakšićDonald TrampMetju PalmerNemanja RujevićRičard GrenelSAD


“Taština malih razlika” | TV KANAL 9 NOVI SAD\nNaslovna EMISIJE “Taština malih razlika”\nIzložba Grejsona Perija predstavlja šest tapiserija koje pričaju priču o društvenoj pokretljivosti u Velikoj Britaniji 21. veka kroz život izmišljenog lika Tima Rejkvela.\nTim je rođen u porodici iz radničke klase, a do srednje klase se uzdigao tako što je stikao univerzitetsko obrazovanje, obogatio se i ženidbom dospeo u bogatiju familiju. Potom je doživeo finansijski teret više klase, te tragično poginuo u saobraćajnoj nesreći.\nPrilikom stvaranja izložbe “Taština malih razlika”, autor je inspiraciju pronalazio u mnogim umetnicima, a najveću inspiraciju je pronašao u slikama ciklusa Vilijama Hogarta “Život razvratnika”, koje su deo izložbe.\n“Grejson Peri na ovoj izložbi se bavi tapiserijom koju smatra grandioznom formom koja se nalazi u zamkovima i dvorcima. Njega ovde zanima ukus ljudi šta je to što ljudi koriste, čime se okružuju i kako time sebe predstavljaju spoljnom svetu”, navela je Faye Blanchard ispred Britanskog saveta.\nBritanski umetnik Grejson Peri je rođen 1960. godine i jedan je od najpoznatijih britanskih savremenih umetnika. Živi i radi u Londonu. Koristi tradicionalne medije kao što su tapiserija, keramika, i grafika kako bi istražio svoju fascinaciju savremenim društvenim pitanjima i često provokativnim temama kao što su religija, pol, politika, klase i identitet. Peri je 2003. godine osvojio Tarnerovu nagradu, najprestižniju britansku nagradu koja se dodeljuje za savremenu umetnost. Član Gradskog veća za kulturu Dalibor Rožić koji je prisustvovao današnjem predstavljanju izložbe pozvao je Novosađane da pogledaju ovu zanimljivu postavku savremene umetnosti.\n„Zaista mi je zadovoljstvo što sam danas ovde sa vama u ime Grada Novog Sada na promociji izložbe “Taština malih razlika”. Takođe, velika je čast što je Novi Sad, prestonica kulture za 2021. godinu, izabran kao prvi od pet gradova Zapadnog Balkana u kojima će gostovati postavka do kraja ove godine. Novi Sad je uvek bio centar kulturnih i društvenih zbivanja, a mi ćemo se, kao Gradska uprava za kulturu i u budućnosti zalagati za poboljšanje uslova za razvoj kulturnog stvaralaštva u svim oblastima“, rekao je Dalibor Rožić, član Gradskog veća za kulturu.\nIzložba „Taština malih razlika“ u Muzeju savremene umetnosti Vojvodine biće otvorena do 20. maja.\nPrethodni tekstRaspored sahrana za petak, 7. april\nSledeći tekstEksplozija na jugu Rusije


Istraživači uspeli da prošire opseg WiFi mreže pomoću softvera | PC Press\nIstraživači uspeli da prošire opseg WiFi mreže pomoću softvera\n23. oktobar 2019. Marijana Pečić\nSvi naši bežični ruteri obično imaju određen raspon, ali ćete, ako pređete taj opseg, izgubiti signal. Zbog toga su WiFi proširenja opsega i mesh mreže popularni, jer omogućavaju korisnicima da efikasno prošire opseg svoje WiFi mreže na lakši način. Međutim, nedostatak je što vam i dalje treba kupovina dodatne opreme.\nDobra vest je da su, zahvaljujući radu koji su vodili istraživači sa Brigham Young Univerziteta, izgleda uspeli da značajno povećaju domet osnovnog bežičnog rutera za čak 60 metara. Najbolji deo je što ništa od ovoga nije zahtevalo upotrebu dodatnog ili novog hardvera, a sve je urađeno softverom.\nNazvan On-Off Noise Power Communication (ONPC), ovo se zapravo može programirati preko postojećeg WiFi protokola na istom hardveru. WiFi trenutno zahteva brzinu od 1 Mbps za održavanje signala, ali za ovaj novi protokol potrebno mu je samo 1 bit u sekundi. Kako tvrdi istraživač Neal Patwari sa Univerziteta u Vašingtonu, „Ako pristupna tačka (ruter) primi ovaj kod, kaže:„ U redu, znam da je senzor još uvek živ i pokušava da me kontaktira, samo je van dometa.“ Zapravo šalje 1 bit informacija koje govore da je živ.“\nPre nego što se previše oduševite zbog ovog, imajte na umu da, iako se raspon može proširiti, ne znači da je dovoljno brz za sve zadatke koji su povezani sa Internetom. Umesto toga, istraživači sugerišu da bi mogao biti dovoljno dobar za pametne kućne uređaje, poput senzora garažnih vrata, sistema za nadgledanje kvaliteta vazduha ili sistema prskalica, sve kojima će možda trebati samo „on/off“ poruka.\nTagovi: bežična mreža, Hardver, Internet, ONPC, pametni kućni uređaji, ruter, Softver, WiFi\n← Vlada Srbije: Izvoz IT sektora premašio 2018. i već dostigao 913 miliona evra\nPokémon Go: Vreme je za online dvoboje →


Gimnazija i ekonomska škola ”Branko Radičević” – Kovin\nAdresa: Cara Lazara 197, Kovin\nMarta, 1964. godine Skupština opštine Kovin donela je odluku o osnivanju Gimnazije “Branko Radičević” da bi u skorije vreme bili integrisani i smerovi iz područja rada ekonomija, pravo i administracija.\nGimnazija i ekonomska škola “Branko Radičević” iz Kovina poseduje 12 klasičnih učionica, 3 kabineta sa svom potrebnom opremom, specijalizovanu učionicu opremljenu sa 21 računarom, projektorom, elektronskom tablom. Biblioteka se koristi i kao multimedijalna učionica, jer poseduje 4 umrežena računara, projektor. Fiskulturna sala rekonstruisana je 2013. godine.\nUčenici biraju jedan četvorogodišnji smer iz dva područja rada: gimnazija i ekonomija, pravo i administracija.\nSMEROVI - Gimnazija i ekonomska škola ''Branko Radičević'' - Kovin\nBODOVI ZA UPIS 2020/2021 - Gimnazija i ekonomska škola ''Branko Radičević'' - Kovin\nKONKURSI OD PRETHODNIH GODINA - Gimnazija i ekonomska škola ''Branko Radičević'' - Kovin\nPogledajte još: Srednja škola u Kovinu – Bodovi i upis


Redovni sastanak ZPG: cirkularna ekonomija, Nedelja parlamentarizma… | Zeleni dijalog\nZelena poslanička grupa · 06/08/2015 · Marija Mutić\nRedovni sastanak ZPG: cirkularna ekonomija, Nedelja parlamentarizma…\nNa početku sastanka predstavljena je uspostavljena saradnja ZPG i GIZ projekta IMPACT – Upravljanje otpadom i otpadnim vodama u opštinama. G. Klaus Šmit, vođa projekta predstavio je osnovne dosadašnje aktivnosti kao i planove za naredni period. Marija Bogdanović (GIZ) i Valentina Đureta (Sekretarijat ZPG) su upoznali prisutne poslanike sa detaljima projekta koji će biti realizovan do kraja 2015. godine. U narednom periodu poslanici i poslanice ZPG će biti osnaženi na temu cirkularne ekonomije kao segmenta održivog upravljanja otpadom. Detaljnije o ovoj temi, možete pročitati u posebnom članku.\nNaredna tačka dnevnog reda bila je posvećena razgovoru o Nedelji parlamentarizma čiji cilj je promocija parlamentarne demokratije i učešća građana u demokratskim procesima. Marija Mutić je predstavila predloge načina predstavljanja ZPG o kojima je Sekretarijat razgovarao sa koordinatorima. Predloženo je da se organizuju „otvorena vrata” u formi brzih sastanaka sa predstavnicima NVO i građanima zainteresovanim za oblast životne sredine. Dogovoreno je da svi poslanici razmisle o idejama i predlozima za promociju ZPG na ovom događaju, i da pošalju predloge Sekretarijatu.\nTakođe, predloženo je da se razmotri mogućnost reciklaže PET ambalaže iz skupštinskog restorana i bifea, ali da bi se zvanično obratili generalnoj sekretarki sa ovom inicijativom Sekretarijat će dodatno istražiti sve mogućnosti i potencijalne saradnike.\nRazgovarano je o utvrđivanju načina izbora koordinatora za naredni šestomesečni period imajući u vidu da trenutnim koordinatorima mandat ističe krajem septembra. Sa koordinatorima je prethodno razgovarano o načinu izbora novog koordinacionog tima, i predloženo je da trenutni koordinatori razmisle o mogućim kandidatima. Takođe, dogovoreno je da iz iskustva sličnih neformalnih poslaničkih grupa da se zadrži princip da jedan od koordinatora ostane i u narednom šestomesečnom periodu zbog kontinutiteta rada. Dogovoreno je da svi poslanici razmisle o mogućim kandidatima i da se tokom septembra odrede koordinatori za naredni period.\nSekretarijatu se obratio novinar Radio Beograda (prvi program) za gostovanje predstavnika ZPG u radijskoj emisiji posvećenoj životnoj sredini. Odlučeno je da u emisiji učestvuju koordinatori. (dopuna – link za emisiju).\nKoordinatorke i Sekretarijat su prisutnim poslanicima predstavili inicijativu biciklističkih udruženja o izmenama Zakona o bezbednosti u saobraćaju. Zoran Bukvić iz UG Ulica za bicikliste je na sastanku sa koordinatorima predstavio ovu inicjativu i njene koristi po zdravlje građana i životnu sredinu generalno. Detaljnije o inicijativi i predloženim rešeljima možete pogledati na njihovom sajtu. Dogovoreno je da inicijativu posebno predstave i članovima ZPG koji su u skupštinskom odboru nadležnom za saobraćaj i da se organizuje poseban tematski sastanak kada izmene zakona budu na dnevnom redu.\nPrisutni članovi i članice ZPG su dobili promotivne torbice, a ostalima će biti podeljene na nekom od narednih sastanaka.


Otvoren Big Tigar | Pirot vesti\nPočetna/Gradska hronika/Otvoren Big Tigar\nOtvoren Big Tigar\n9. October 2014.\nDanas je u prisustvu najvišeg državnog vrha svečano otvoren novi pogon fabrike Tigar tajers-Big Tigar. Reč je o investiciji vrednoj 215 miliona evra koja će obezbediti novih 500 radnih mesta, kazao je na otvaranju fabrike predsednik Tomislav Nikolić.\nPredsednik Nikolić je naglasio da je poslovanje i ulaganje francuske kompanije ‘Mišlen’ u Srbiji potvrda da je naša zemlja stabilna i dobro uređena država u koju treba ulagati.”Danas zvanično počinje realizacija 215 miliana evra vrednog investicionog projekta. Proširenje proizvodnih kapaciteta i uvođenje novog programa proizvodnje putničkih i poluteretnih pneumatika omogućiće povećanje obim proizvodnje za 50 odsto već do kraja 2016. godine”, rekao je Nikolić prilikom otvaranja novog pogona fabrike koja posluje u okviru “Mišlen grupe”. Otvaranjem 500 novih radnih mesta ukupan broj zaposlenih u “Tigru” iznosiće 2.700 radnika i doprineće maksimalnom korišćenju lokalnih ljudskih resursa, što će uz primenu modernih industrijskih tehnologija uticati, između ostalog, i na unapređenje regionalnog privrednog razvoja, naglasio je on.Nikolić je dodao da u godini, koja će u Srbiji ostati upamćena po katastrofalnim poplavama, ulaganjem u zapošljavanje, otvaranjem ovog i drugih novih proizvodnih pogona Vlada Srbije uliva nadu i daje veru u bolje sutra.\n“Naš zajednički ‘Tigar’ učvršćuje prijateljstvo srpskog i francuskog naroda, započetog pre 135 godina uspostavljanjem diplomatskih odnosa Fransucke i Srbije, iskovanog pre 100 godina i osnaženo u svetskim ratovima koji su obeležili prvu polovinu 20 veka”, rekao je Nikolić.\nStogodišnjica od početka Velikog rata, naglasio je on, podsetnik je srpskom narodu da je u prelomnim i sudbonosnim trenucima mogao da računa na pomoć i podršku francuskog naroda.\nPrema njegovim rečima, prijateljstvo uspostavljeno i ojačano u teškim vremenima i nesrećnim okolnostima, delimično poljuljano pre 15 godina, danas se razvija i neguje uspešnom ekonomskom saradnjom.\n“Francuska lađa sa srpskim privrednim borcima bez sumnje će odoleti svim ekonomskim burama i iskušenjima i bezbedno će pristati i usidriti se i u najudaljeniju luku sveta”, poručio je predsednik Srbije.\nPredsednik Srbije i predsednik “Mišlen grupe” Žan Dominik Senard simbolično su označili početak rada fabrike potpisivanjem prve auto gume.\n“Izuzetni talenat našeg tima u Pirotu i aktivna podrška Vlade Srbije i lokalne samouprave, omogućili su uspešan završetak ovog projekta. Fabrika u Pirotu će u još većoj meri podržati naše razvojne ambicije u proizvodnji putničkih guma koji beleži rast u Evropi, Rusiji, Africi i Bliskom istoku”, rekao je predsednik “Mišlen grupe” Žan Dominik Senard.\nOn je izrazio zadovoljstvo što će ovaj projekat otvoriti radna mesta i doprineti ekonomskim aktivnostima u Srbiji, naročito u njenom jugoistočnom regionu.\nOtvaranju fabrike pored predsednika Nikolića, prisustvovali su i ministar privrede Željko Sertić, najviše rukovodstvo “Mišlen grupe” iz Francuske, ambasadorka Francuske u Srbiji Kristin Moro i predstavnici lokalne samouprave.\nDirektor fabrike Geri Šejdi iskoristio je priliku da se zahvali svim zaposlenima u ovoj kompaniji, koji su svojim napornim i predanim radom doprineli dobrom poslovanju ove kompanije, ali se zahvalio na podršci i državi Srbiji i lokalnoj samoupravi u Pirotu.\nDirektor fabrike u Pirotu Geri Šejdi\nNikolić je nakon otvaranja obišao pogone fabrike ” Tigar Tyres – Big Tigar”.\nNova fabrika “Tigar -Tyres” opremljena je najsavremenijom tehnologijom koja omogućava godišnji proizvodni kapacitet od 12 miliona guma do kraja 2016. godine.\nMemorandum o razumevanju između Mišelin-ove kompanije Tigar Tyres, predstavnika Vlade Srbije i grada Pirota potpisan je u aprilu 2012. godine, a prva guma je proizvedena u septembru 2014. godine.\nProizvodnja u novom pogonu biće zasnovana isključivo na budžet gumama koje će se prodavati pod različitim brendovima kao što su Tigar, Kormoran i Riken.\nProizvodi nove industrijske jedinice će snabdevati evropsko tržište, tržište Rusije i ZND-a, kao i Afriku i Bliski istok.\nPredsednik Nikolić sa predsednikom Mišlen grupe Žan Dominik Senardom\nKoncert niškog Big benda u Pirotu\nKoncert pirotskih trubača večeras, sutra sledi pravi spektkl…\nFenomenalan koncert niškog Big benda (FOTO i VIDEO)\nPiroćanka Marijeta Antić - od ženske rok atrakcije Bliss do…\nDani banice u Beloj Palanci: Nastupaju Amadeus bend, Dženan…\nOtvoren Međunarodni festival folklora. Francuzi predstavili…\nPredsednik Vučić za vikend u Pirotu\nPirotski ronioci čamcem evakuisali poplavljene u Obrenovcu\n18. May 2014.\nŠtab za vanredne situacije: Epidemija gripa u Pirotskom okrugu jenjava\nMaloletnik obio Dom zdravlja


RTS :: Gradonačelnik Beograda sa Bikovićem o budućim projektima\nFilm i TV Gradonačelnik Beograda sa Bikovićem o budućim projektima\nsreda, 11. jul 2018, 13:06 -> 17:34\nRadojičić je rekao da mu je bila čast da upozna tako mladog, uspešnog, u svetu čuvenog umetnika koji, dodao je, ima mnogo ideja i sjajnih projekata na kojima želi da radi u Beogradu.\nJedan od njih je da se snimi film Hotel Beograd u kome bi na umetnički način prezentovali Beograd u svetu, a pre svega u Rusiji, dodao je gradonačelnik.\n„Ogroman broj ljudi će kroz film moći da se upozna sa našim gradom i da na taj način dalje popularizujemo Beograd i doprinesemo razvoju turizma. Ovo je primer kako treba da razgovaramo i sa ostalim našim mladim uspešnim ljudima, a ima ih puno, da ih podržimo da odu u svet, ali isto tako da im damo podršku da se vraćaju svojim korenima i da na taj način činimo naše društvo i Beograd lepšim i boljim“, rekao je Radojičić.\nKako je naveo, njegova producentska kuća „Arhangel studio“ ima jako dobru saradnju sa ruskim produkcijama, a jedna od njih je i velika ruska produkcijska kuća "Yellow Black and White".\n„Mi smo sa njima već sarađivali na nekoliko projekata i ovaj projekt koji bismo radili bi bio specifičan zbog toga što mi već imamo auditorijum koji nas prati“, dodao je glumac. Sastanku su prisustvovali član Gradskog veća Dragomir Petronijević i pomoćnik gradonačelnika Aleksandar Marković.


U Bočaru se otvara novi pogon firme ’Adanko’\nFirma “Adanko” iz Ade je rešio da proširi svoju proizvodnju otvaranjem novog pogona u Bočaru i time obezbedi 50 novih radnih mesta za Bočarce.\nTim povodom je u Bočaru organizovan sastanak predstavnika firme “Adanko” sa Igorom Munćanom predsednikom Saveta Mesne zajednice Bočar, Sašom Šućurovićem predsednikom opštine Novi Bečej i Tatjanom Mijatović direktorkom Filijale NSZ Zrenjanin.\n„Sve više mladih se bavi poljoprivredom, jer nemaju drugih poslovnih mogućnosti. Mišljenja sam, da će se otvaranjem ovog pogona podići životni standard meštana, te da će ujedno mladi ostati u selu“- izjavio je Igor Munćan, predsednik Saveta Mesne zajednice Bočar.\nAdanko Nandor se već 30 godina bavi proizvodnjom trikotažnih odevnih predmeta. Trenutno firma proizvodi više od 3.000 vrsta modela, od kojih veći deo odlazi na zapadno tržište. Firma „Adanko“ trenutno zapošljava oko 80 radnika.\n„Ovde bi smo premestili deo konfekcije. Izradu trikotaže i pripremu konfekcije bi radili u Adi, a samu konfekciju i pakovanje bismo premestili u Bočar i tako uposlili još oko 50 radnika“- rekao je Adanko Nandor, vlasnik firme „Adanko Strickerei”.\nInače, 15 žena iz Bočara već je od leta na obuci u ovoj fabrici u Adi. One će biti prve zaposlene osobe u novom pogonu.\n„Drago mi je da se pojavio poslodavac, koji je spreman da uloži na teritoriji naše opštine, kao i što su došli i predstavnici NSZ, koji su poslodavcu prikazali naše projekte. Mi smo pomogli u tome, što smo obezbedili halu za potrebe fabrike, da bi se što brže i lakše počelo sa radom“- rekao je Saša Šućurović, predsednik opštine Novi Bečej.\nAko sve bude tekao po planu, firma će već za par meseci moći početi na radovima za otvaranje ovog pogona.


Danas na Bledu sa radom počinje 13. Bledski Strateški Forum ( BSF ) u kojem će učešće uzeti preko 1000 eminentnih predstavnika političkog, privrednog, kulturnog života iz svih dijelova regiona, Evrope i svijeta.\nBSF je u proteklih 12 godina postao prepoznatljivi cijenjen forum, koji se uvijek do sada bavio aktualnim i gorućim regionalnim i svjetskim pitanjima, tako da ga sa pravom pojedini eksperti porede i nazivaju “ Balkanskim Davosom”.\nEvropski pokret u BiH je tradicionalno, po peti put, dobio poziv od MVP Slovenije i ministra vanjskih poslova gospodina Erjaveca, da uzme učešće u ovom eminentnom forumu, što je velika čast za našu organizaciju. Na ovaj način Evropski pokret u BiH je, ako ne subjekt sa najviše učešća, onda jedan od najredovnijih sudionika BSF iz BiH u zadnjih nekoliko godina.\nMinistar vanjskih poslova BiH Igor Crnadak će u svojstvu paneliste, biti najviše rangirani politički predstavnik naše zemlje, dok će Evropski pokret u BiH zastupati Predrag Praštalo. Tradicionalno, BSF otvaraju najviši društveni i politički funkcioneri Republike Slovenije, predsjednik države Borut Pahor, premijer Miro Cerar i ministar Erjavec.\nPRESS SLUŽBA EVROPSKOG POKRETA


SAD i Rusija vraćaju ambasadore – TVSA.BA\nNaslovna/Vijesti/Svijet/SAD i Rusija vraćaju ambasadore\nČetvrtak, 17 Juna 2021, 6:00\nRuski predsjednik Vladimir Putin kaže da su se on i američki predsjednik Joe Biden dogovorili na “konstruktivnom” samitu u srijedu da vrate ambasadore svojih zemalja na njihove funkcije i započnu pregovore o zamjeni posljednjeg preostalog sporazuma između dviju zemalja koji ograničava nuklearno oružje.\nPutin je rekao da tokom razgovora “nije bilo neprijateljstva” i da je okončan prije nego što je on to očekivao, javlja AP.\nDvije strane su ranije navele da očekuju da će sastanak trajati od četiri do pet sati, ali je trajao manje od tri sata, uključujući uvodni sastanak sa samo dva predsjednika i po jednim vrhovnim stranim pomoćnikom.\nKada se završio sastanak, Putin jeto izjavio na konferenciji za novinare, a Biden je nastavio sa svojom sesijom s novinarima.\nPutin je priznao da je Biden s njim pokrenuo pitanje ljudskih prava, uključujući sudbinu lidera opozicije Alekseja Navaljnog. Putin je branio zatvorsku kaznu za njega i prekinuo je daljnja pitanja o tretmanu opozicionara, ističući američka domaća previranja, uključujući proteste Black Lives Matter i pobunu na Kapitolu 6. januara.\nU 9 sati nastavak 37. radne sjednice Skupštine Kantona Sarajevo


NATO u akciji, obaveštajci na granicama Rusije - Sputnjik Srbija\n12:25 16 Januar 2021\n09:05 27.03.2019 (osveženo 09:08 27.03.2019) Preuzmite kraći link\nNATO intenzivira obaveštajnu aktivnost na granicama Rusije, izjavio je zamenik ministra spoljnih poslova Rusije Aleksandar Gruško na naučnoj konferenciji u Moskvi.\n„Pod izgovorom mitske ruske pretnje NATO povećava svoje prisustvo u Istočnoj Evropi, militarizuje Crnomorski region i pojačava obaveštajne aktivnosti duž ruskih granica“, ukazao je Gruško.\nOn je istakao da politika NATO-a ima negativan efekat na stabilnost u evroatlantskom prostoru.\nGruško je naveo da su se instrumenti za održavanja stabilnosti u Evropi pokazali neefikasnim, što je dovelo do pogoršavanja starih i pojavljivanja novih kriza i sukoba.\nPrema njegovim rečima, ostaju nerešeni sukobi, ne smanjuje se pretnja terorizma, i dalje postoji problem neuređenih migracijskih tokova, rastu protivrečnosti vezane za neujednačen razvoj i nivo blagostanja zemalja, borbu za kontrolu resursa, pristup tržištima i transportnim arterijama.\nGruško smatra da su ostali prisutni stereotipi iz vremena Hladnog rata. Satanizacija pojedinih zemalja ne predstavlja samo osnovu politike zapadnih udruženja, već i osnovu vojne izgradnje. Prema njegovim rečima, orijentacija na jednostrane akcije dovodi do širenja prostora haosa i nekontrolisanosti.


Održana Živa biblioteka u Svratištu za decu i mlade koji žive i/ili rade na ulici : Inkluzija\nOdržana Živa biblioteka u Svratištu za decu i mlade koji žive i/ili rade na ulici\nTim za socijalno uključivanje i smanjenje siromaštva Vlade Republike Srbije je u saradnji sa Centrom za interaktivnu pedagogiju i Centrom za integraciju mladih 28. jula 2017. godine organizovao Živu biblioteku u Svratištu za decu i mlade koji žive i/ili rade na ulici.\nŽiva biblioteka predstavlja inovativan metod za borbu protiv rasizma i ksenofobije i za promovisanje ljudskih prava i ravnopravnosti. Živa biblioteka funkcioniše kao i svaka druga biblioteka – čitaoci mogu da pozajme određenu knjigu na neko vreme. Međutim, u Živoj biblioteci su knjige zapravo pripadnici i pripadnice različitih osetljivih grupa koji čitaocima prenose svoja životna iskustva.\nCentar za interaktivnu pedagogiju je u okviru programa „Mreža prijatelja inkluzivnog obrazovanja“ kreirao Živu biblioteku u kojoj su „knjige“ mladi Romi i Romkinje koji pričaju priče iz svojih školskih dana. Naslovi knjiga su u vezi sa ranim razvojem, školskim danima i onim što „knjige“ pamte iz đačkih klupa. Živa biblioteka pruža čitaocima priliku da nakon čitanja odabranih „knjiga“ razgovaraju sa samim „knjigama“ i postavljaju im pitanja u vezi sa pričom koju su imali priliku da čuju.\nTim za socijalno uključivanje i smanjenje siromaštva Vlade Republike Srbije ovom inicijativom nastoji da doprinese borbi protiv diskriminacije, stereotipa i predrasuda o Romima i Romkinjama kroz prikazivanje životnih iskustava „knjiga“, koja obuhvataju i neprijatne situacije sa kojima se romski učenici i učenice suočavaju zbog svoje različitosti. Žive biblioteke će biti održane u osnovnim školama i nevladinim organizacijama u više beogradskih opština. Na ovaj način, deca će biti osnažena da prijave svaki oblik diskriminacije, aktivisti i aktivistkinje će biti podstaknuti da nastave da ohrabruju decu i jačaju njihove lične kapacitete, a nastavnici i nastavnice će razviti svest o iskustvima romske dece tokom školovanja i važnosti njihovog ophođenja prema svim učenicima, a naročito prema učenicima i učenicama iz osetljivih grupa.